Masser af gode råd om sceneoptræden i Politiken! - UD OVER SCENEKANTEN\nMasser af gode råd om sceneoptræden i Politiken!\nPolitiken fulgte bandet Xolo Island og jeg under en coaching session på Gimle i Roskilde i forbindelse med Karrierekanonen 2014. Det er der kommet en ret sjov artikel ud af, som er fyldt med gode råd omkring sceneoptræden!\nTing artiklen b.la. kommer ind på: [unordered_list style=”arrow”]\nHvorfor man ikke skal rende rundt på scenen, når musikken er afdæmpet?\nHvad er det publikum hører til en koncert?\nHvordan kan man leve sig mere ind i musikken, når man står på scenen?\nHvad siger publikum ofte, når de har haft en fed koncertoplevelse?\nMan skal passe på, hvad man siger omkring journalister\nArtiklen lægger hårdt ud med et ret sjov citat fra undertegnede, hvor jeg siger, at forsangeren skal drikke en halv flaske vin, og så skal han hjem og øve sig foran spejlet. Gid jeg havde sagt whisky, så jeg kunne have fremstået bare en smule mere rock’n’roll:0) Jeg må hellere uddybe, så I ikke tror, at alkohol er vejen frem.\nDet er ikke sjældent, at jeg beder en musikere om, at han/hun skal gå hjem og øve sig foran et spejl. For mig skal man øve sig på sit sceniske udtryk, ligesom man skal øve sig på sit musikske udtryk. Gør man det, undgår man at stå oppe på scenen og bruge unødvendigt energi på de forkerte ting. Men ærligt talt, så kan det være en smule grænseoverskridende de første par gange, man skal øve sig foran et spejl. Derfor har jeg til at vane, at spøge med, at det hjælper at starte med en halv flaske vin. Nok undskyldninger – nu til sagen. Læs artiklen fra Politiken og få en masse hands-on råd omkring sceneoptræden! Har du noget på hjerte, er du mere end velkommen til at dele her på bloggen!!


Rettens tjener er gået bort - (PRESSEN) - POV Point of View International 12. oktober 2018\nPubliceret på POV Point of View International 10. oktober 2018\nMINDEORD – Henrik Holm-Nielsen, der døde søndag, 80 år gammel, var en af de højest respekterede advokater i Danmark. Han stod i spidsen for det juridiske arbejde med Tamil-sagen og afslørede politikeres og embedsmænds magtmisbrug. Under Den Kolde Krig var han med til at stoppe en hetz mod venstrefløjen i bred forstand, skriver Jørgen Dragsdahl, der gennem mange år og i flere sager havde Holm-Nielsen som sin advokat og som blev hans ven. I dag, fredag 12. oktober, bliver han begravet.\nChefen i Forsvarsministeriets administration var kæphøj en morgen i 1991, inden han skulle afhøres i Tamil-sagen. Men sent på eftermiddagen vendte han tilbage, ligbleg og tavs, efter mødet med rettens udspørger, advokat Henrik Holm-Nielsen.\nAllerede dengang var departementschef Michael Christiansen berygtet. Han udstrålede magtfuldkommenhed, på grænsen til det brutale. Udsigten til forhør, fordi han havde været ansat i Justitsministeriet og derfor kendte til det ulovlige stop for tamilske flygtninges familie-sammenføring, inspirerede ham kun til vittigheder, har et øjenvidne fortalt mig. Men humøret holdt ikke til advokatens velforberedte spørgsmål.\nHolm-Nielsens indsats dengang, årene 1990-93, er for længst blevet legendarisk. Han fik meget af ansvaret for, at det, som bl.a. kommentator Hans Engell har kaldt ”Danmarks Watergate”, blev optrevlet med store konsekvenser for flertallet af de indblandede.\nHan blev lagt for had af nogle. Venstres daværende formand, Uffe Ellemann-Jensen, hævdede, at han bragte vidner på afveje med ledende spørgsmål. Andre husker hans detaljerede kendskab til sagens akter, som ikke levnede nogen smutveje for vidnerne.\nHolm-Nielsen fik seks flyttekasser med sagsakter, som han derefter koncentrerede på lidt over 1400 sider. Normalt bestod ”ekstrakten” af fotokopierede klip fra akterne, men denne advokat skrev alt ind på sin computer. Han forklarede det med, at så havde retten et søgbart dokument, men pointen var måske nærmere, at så kunne han selv huske alt.\nMed Tamil-sagen kom etik, moral og politik også på dagsordenen for embedsmænd.\nI en status efter sagen ville Holm-Nielsen dog ikke svinge sig så højt op. Etik er, sagde han, ”et fint begreb, som jeg aldrig har gjort mig overvejelser om”. Han havde selv blot ”afdækket et faktuelt begivenhedsforløb”, lød det.\nJeg snyder ikke på vægten – for “plejer” du “ret”, er der ingen falske lodder på vægtskålen\nSelv kaldte han sig for “rettens tjener” og forklarede det med modsætningsforholdet mellem “at pleje ret” og en angivelig amerikansk opfattelse, hvor sagføreren skal “pleje klienter”.\n”Opgaven er at hjælpe retten til den rigtige afgørelse”, fortsatte han. ”Ikke at få mere til klienten end han/hun er berettiget til (…) Jeg bestræber mig for at “pleje ret”. Måske får jeg sagt noget forkert. Gerne må man udråbe mig som idiot. Også i Højesteret kan jeg tage fejl. Men jeg snyder ikke på vægten. For “plejer” du “ret”, er der ingen falske lodder på vægtskålen”.\nLæren fra Tamil-sagen var for ham knyttet nært til netop ret, altså respekt for landets love. Han var stadig, årtier efter, rystet over, at Danmarks skarpeste juridiske hjerner i en arrogance skabt af magt ville sætte loyalitet til en minister højere end loven. Man skal aktivt imødegå ulovlige tjenestebefalinger – ikke blot nægte at følge dem.\n”I flok og følge skulle topembedsmændene have sagt til ministeren, at han fulgte en ulovlig kurs, og at de ville orientere Statsministeriet derom, hvis ikke ministeren rettede ind”, sagde han tidligere i år i anledning af Tamil-sagens 25 års jubilæum.\n”Og så skulle topembedsmændene have forladt deres job. Der kan komme et tidspunkt, hvor man i sådan en stilling må rejse sig op og sige: Nu går jeg, for det her vil jeg ikke være med til”.\nSelv mødte jeg Henrik Holm-Nielsen kort efter Tamil-sagens afslutning, da jeg fik brug for en ny advokat i en injuriesag, som jeg havde anlagt mod Ekstra Bladet, der i flere artikler havde påstået, at jeg var spion for den sovjetiske efterretningstjeneste KGB. Problemet var, at avisens tre advokater havde udarbejdet en forligstekst, som min egen advokat kun havde redigeret lidt i. Jeg ønskede ikke forlig, så en ny sagfører var nødvendig, og en ven foreslog Holm-Nielsen.\nFaktisk anede jeg knapt, hvem han var, fordi jeg var korrespondent i Polen og mest optaget af sikkerhedspolitik. Holm-Nielsen tog sagen, helt uden garanti for sit salær. Han troede vist heller ikke, at det ville blive et længere engagement. Under et besøg i hans hjem spurgte en af døtrene nysgerrigt til gæstens ærinde: ”Er det en ny spændende sag”? Holm-Nielsen svarede kort, noget afkølende for mig: ”Nej, det er kun rutine”.\nLæren var, at ved en domstol er advokatens prestige – samt naturligvis en god sag – trumf\nNoget stort blev det da heller ikke. Efter fremlæggelse af utallige dokumenter gav dommerne Ekstra Bladet noget nær et ultimatum. Avisen skulle indgå et forlig, og man skjulte ikke, at det skulle imødekomme mine behov.\nSammen med Holm-Nielsen skrev jeg en tekst, hvori Ekstra Bladet beklagede ”uforbeholdent”. Desuden fik jeg en usædvanligt høj erstatning samt sagsomkostninger i fuldt omfang.\nLæren var, at ved en domstol er advokatens prestige – samt naturligvis en god sag – trumf. Ingen troede, at man kunne tromle Henrik Holm-Nielsen ned, så derfor accepterede avisens tre, ganske velrenommerede, advokater et “forlig”, som reelt lignende en for dem knusende dom.\nMange tusinde timers arbejde\nÅrene gik. Stjerneadvokatens ry blev befæstet med opgaver fra det offentlige, som bundede i tillid, og meget tunge sager. Fondsmyndighederne brugte ham til granskning af den kontroversielle finansmand Klaus Riskær Pedersens familiefond.\nSom forsvarer i sagen mod revisorerne i Hafnia-koncernen opnåede han frifindelse ved Højesteret. Da anklagemyndigheden i 2007 ville have dømt 12 byrådsmedlemmer for medansvar i borgmester Peter Brixtoftes morads, fik han dem alle frikendt.\nNår det hele i de år blev lidt træls, kunne jeg trøste mig med, at jeg havde oplevet et meget stort menneske på nærmeste hold\nOg så måtte jeg tage kontakt igen, da professor Bent Jensen sammen med Jyllands-Posten i januar 2007 genoptog de gamle påstande. Holm-Nielsen tøvede ikke et øjeblik.\nDenne gang blev det ikke ”rutine”. Sagen blev først endeligt afgjort ved Højesteret i juni 2015. I de år tilbragte jeg mange, mange timer med Henrik Holm-Nielsen. Selv brugte han betydeligt over 3000 arbejdstimer. Når det hele i de år blev lidt træls, kunne jeg trøste mig med, at jeg havde oplevet et meget stort menneske på nærmeste hold, og at det rigeligt opvejede hårdt arbejde og triste stunder.\nOffentlig hyldest til den ihærdige jurist har sjældent fået med, at han privat sammen med sin hustru, Ida, også var dybt engageret i sin kirkes aktiviteter. Tit fik jeg præsenteret planlagte aktiviteter for de lokale konfirmander, og op til en påske sørgede de for, at menigheden kunne spise sammen (stegt lam), for fællesspisning indgik jo i evangeliet. Oprindelig var han katolik, men præsters angivelige overgreb på børn og hierarkiets tøvende reaktion fik ham vist over i Folkekirken.\nSædvanligvis foregik vores samtaler på hans gård i nærheden af Dianalund. Her var indrettet et fristed, hvor flaget altid var hejst, og han kunne gå på jagt. En fiskedam voldte mange problemer, fordi ænder og gæs sked den til, så fiskene ikke kunne ånde.\nDet personlige højdepunkt var altid dagens frokost, hvor jeg normalt blev budt på vin og hjemmerøget laks med to store hunde tumlende rundt mellem benene. Under den første af to retssager – ved byretten i Svendborg – boede jeg på gården, så vi sammen kunne køre til Fyn i de tidligere morgentimer.\nHjemme ventede Ida så med aftensmad, og det skete, at Henrik læste digte op, når vi var færdige. Ellers diskuterede vi politik, hvor indfaldsvinklen altid var den humanistiske. Den gamle hjemmeværnsmand havde længe haft sympati for Socialdemokratiet, men dets udlændingepolitik førte ham til de radikale.\nMeget sent i forløbet gik det op for mig, at jeg allerede var stødt på Henrik Holm-Nielsen i begyndelsen af 1970’erne, da han havde opgaver for anklagemyndigheden. Da var vi, mildt sagt, på forskelligt hold, men jeg kunne ikke spore noget nag af den grund. Jeg var engageret i forsvaret af en sort amerikansk desertør, som sad fængslet for drab og nu var anklaget for overfald på fængselsbetjente. Vi vandt nævninge-sagen, og jeg er i dag ikke sikker på, at det var helt retfærdigt.\nHundreder af sider med modbevis\nArbejdet med injuriesagen var hårdt. Vi skulle reagere på dokumenter fra arkivet i Politiets Efterretningstjeneste, som Bent Jensen selektivt kunne inddrage.\nDesuden præsenterede professoren os for et væld af påstande, som skulle bevise, at jeg i artikler havde begået desinformation for KGB. Intet, og hermed menes virkelig intet, blev ikke udsat for kritiske spørgsmål til mig, og de blev fulgt op med krav om beviser. Hvis Henrik så en sten, så skulle den straks vendes og drejes.\nResultater var modbeviser fra os, som fyldte mange hundrede sider. Som i Tamil-sagen skrev han hele ekstrakten på sin computer – over 800 sider – og resultatet var igen, at han altid kunne huske detaljer og hvor de nok gemte sig i stakkene.\nDet skete, at vi var uenige, og Henrik havde temperament. Hans hustru spurgte en dag til frokost, hvorvidt fundamentet under hans kontor stadig stod – taget, vidste hun godt, havde lettet for længst. Efter hvert eneste udbrud faldt han lige så pludseligt til ro.\nJeg kan ikke regne med, at en anden kan sættes sig ind i denne sag, så jeg kan ikke lade dig i stikken\nIndsatsen sikrede, at vi fik Bent Jensen dømt ved byretten i Svendborg. Og så appellerede Jensen til Østre Landsret. Det lagde et stort pres på Henrik. Han kunne forudse, at en sag først kunne behandles efter han rundede de 75, og han var ikke sikker på, at hovedet kunne holde til det.\nDer opstod også problemer med firmaet, som han var tilknyttet. Ledende kræfter mente ikke, at han skulle fortsætte i en så politisk sag. Henrik smækkede ikke med døren, men han forlod firmaet og fortsatte sagen. Som han sagde: ”Jeg kan ikke regne med, at en anden kan sættes sig ind i denne sag, så jeg kan ikke lade dig i stikken”.\nRegulær bagvaskelse foregik også. Først skrev en medarbejder ved Berlingske Tidende en besk kommentar, hvor hovedindholdet var, at man skulle holde på pungen, når denne advokat var i nærheden, da han var kendt for sin grådighed. Dernæst fulgte en medarbejder ved DR’s program ”Orientering” op med en endnu mere ondsindet og fejlfyldt kommentar.\nSandheden var, at Henrik skrev en regning, hvor timelønnen svarede til en faglært håndværkers – cirka en-femtedel af et normalt timehonorar. Takket være en indsamling blev beløbet delvist dækket.\nNy fortolkning af gammel lov\nVed Østre Landsret blev Bent Jensen frikendt, fordi dommerne, i modsætning til Byretten i Svendborg, hentede deres tolkning af ytringsfrihedens rammer fra Den Europæiske Menneskeretsdomstol. Den mulighed var vi ikke tilstrækkeligt opmærksomme på.\nNok fandt dommerne ikke, at Bent Jensen havde ført sandhedsbevis, og så ville han normalt stå til straf ifølge ordlyden af den relevante paragraf i straffeloven, men han havde altså nu ret til at sige noget forkert og injurierende.\nJØRGEN DRAGSDAHL OG HANS ADVOKAT RENÉ OFFERSEN FORAN HØJESTERET EFTER DOMMEN (FOTO: JACOB HOLDT)\nHenrik var dybt chokeret, alle virkede overraskede. Retsbetjenten græd, da hun gav ham udskriften af dommen. Og Henrik sluttede dagen efter sin virksomhed med ”pleje af retten”, da han indsendte sin bestalling. En stor karriere var slut.\nEt af de lykkeligste øjeblikke i mit liv var, da jeg efter dommen kunne ringe til Henrik og fortælle ham resultatet. Og han var glad\nDog ikke helt.\nRené Offersen overtog hererfter sagen og førte den til sejr i Højesteret. Undervejs hjalp Henrik med sit overblik og indgående kendskab til sagen.\nIgen brugte han mange hundrede timer. Da Offersen tilbød ham, at de i fællesskab kunne forelægge den for Højesteret, sagde han imidlertid nej. Et af de lykkeligste øjeblikke i mit liv var, da jeg efter dommen kunne ringe til Henrik og fortælle ham resultatet. Og han var glad.\nEneren mellem advokater\nNu har han forladt os, men mindet vil bestå.\nSom René Offersen lod sig citere for i Informations nekrolog: ”Henrik Holm-Nielsen var en af sin tids højest respekterede advokater med fast gang hos domstolene. Han udtrykte de bedste advokatværdier som individualisme, samfundssind, integritet og grundighed”.\nMange kan være dybt taknemmelige for hans indsats ved domstolene. Med rette vil hans indsats i Tamil-sagen mod politikeres og embedsmænds magtmisbrug blive husket – også fordi problemet består.\nTidligere i år sammenlignede han i et interview for Information Tamil-sagen med det magtmisbrug, som udlændinge- og integrationsminister Inger Støjberg (V) og hendes embedsmænd efter min mening begår.\nOgså Henriks indsats i sagen mod Bent Jensen bør huskes. Henrik fik afsløret en mand med en forbrydelse på samvittigheden, der var drevet af had til venstrefløjen – som i bred forstand ville kaste den i evig miskredit. Der var lagt op til en heksejagt, som Henrik Holm-Nielsen reelt fik stoppet.\nTopfoto: Heine Pedersen


⇒ Køb Enttec ODE POE Open DMX Ethernet Interface – 3119 kr.\nControling your lights remotely using Ethernet or Wifi network has never been easier with the ODE. Simple to use and reliable it also allows you to interface popular Iphone, Ipad applications to your lights. The ODE is also perfect for distributing DMX si (Læs mere)\nNavn: Enttec ODE POE Open DMX Ethernet Interface\nStørstedelen af internet forretninger udlover i dag et hav af forskellige leveringsløsninger. En af de mest anvendte er for øjeblikket pakkeshoppen, hvor det er nemt for dig at hente varerne når det passer dig. Leveringsformen er nemlig meget bekvem, samt ofte ligeledes den billigste leveringsmulighed ved køb af Enttec ODE POE Open DMX Ethernet Interface.\nDu kan ligeledes vælge at få ordren leveret til din private bopæl eller til adressen på dit arbejde. Leveringsformen viser sig som oftest en tak mere pebret, men endda ret så overkommelig. Den mest prisbevidste fragtform vil dog til enhver tid være selv at hente ordren, som desværre betinges af at du bor med kort afstand til internet firmaets adresse.\nFragtperioden på Lys & Deko>Lysstyring>Interfaces til lysstyring er ekstremt betydningsfuld ifald man mangler din ordre nu og her, og i det øjemed er det forholdsvis afgørende at man efterser tidshorisonten for levering ved den aktuelle vare.\nEn stor portion internet varehuse præsterer 1 hverdags levering på deres bedst sælgende produkter, eksempelvis Enttec ODE POE Open DMX Ethernet Interface, men husk at det afhænger af at ordren lægges før et besluttet klokkeslæt, så at de sandsynligvis kan nå at få produktet distribueret før pakkemedarbejderne har fri.\nVisse internet varehuse præsterer fragt uden betaling, men undertiden kun når man bestiller for et fastslået beløb. Som alternativ skal du foretrække den mest prisbevidste leveringstype, som tit – hvad end du bor tæt på Silkeborg, Slagelse eller Jyllinge – vil blive at få kørt dine produkter til et afhentningssted.\nDet er jo efterhånden ekstremt simpelt for internetbrugere at lave prissammenligning fra flere forretninger på nettet, og så har langt de fleste Enttec e-butikker set sig nødsaget til at mindske salgspriserne på deres produkter – til babyer og børn, og tillige også til damer og herrer – drastisk, og endda nogle gange præstere levering uden gebyr.\nTrods dette kan det imidlertid være indbringende at sammenligne nogle enkelte forretninger på nettet efter rabatkoder på Enttec ODE POE Open DMX Ethernet Interface før du køber, således at du er garanteret at antage den mest betalelige pris.\nMan bør lige meget hvad ikke undervurdere, at ifald en netbutik reklamerer deres produkter til salg for en salgspris der anses for helt fantastisk fremragende, så kan det tit være et kendetegn på en svindel internet webshop. Køb med kort er heldigvis inkluderet i et lovbud, som støtter dig som kunde imod uoprigtige netshops.\nVi går generelt ind for handler med kort eller mobilbetaling. Som et alternativ bør du anvende en afbetalingsløsning som fx ViaBill, hvis du har i sinde at godtgøre prisen over flere uger.\nForud for at folk bestiller i en Enttec internet butik kunne man altid få overblik over butikkens handelsvilkår, men det er i reglen ikke videre spændende.\nEt alternativt forslag er at kigge om online virksomheden er godkendt af e-mærket, hvilket kan være en garanti for at netbutikken følger de danske retningslinjer, og at online forretningen nu og da ses til af specialister som mestrer de gældende regler. Dette er desuden din mulighed for bistand, for så vidt du forvoldes besvær som følge af din shopping.\nTillige går vi ind for at du er klar over de mest vedkommende retningslinjer der kan spille ind i forbindelse med transaktionen, fx den returneringsret e-forhandleren tilsikrer. På grund af dette er det i øvrigt essesentielt, at man når som helst gemmer ens e-mail kvittering, så man fremadrettet kan vidne om sin ordre af Enttec ODE POE Open DMX Ethernet Interface, uden hensyn til om man er på udkig efter produkter til en kvinde eller mand.\nTrustpilot fremskaffer ret så fine chancer for at efterforske forskellige nuværende brugeres vurderinger og på grund af dette tilrådes det, at du udforsker online shoppens anmeldelser af Enttec ODE POE Open DMX Ethernet Interface forud for at du lægger din bestilling.\nFacebook tilbyder ydermere ret så uafhængige genveje til at få indblik i internet virksomhedens kundefokus. Derudover ses endda online butikker som giver folk mulighed for at frembringe en omtale af deres købsoplevelse, som tilmed må bruges til at få et indblik i hvor glade kunderne er.\nDenne side er finansieret af indtægter fra annoncer. Vi har aftaler med adskillige internet virksomheder og formidler deres varer, og høster godtgørelse forudsat den besøgende vi sender videre udfører en handel.\nVejledning angående varer og netshops ajourføres hyppigt, men vi ønsker ikke at blive stillet ansvarlig for modifikationer der er blevet implementeret siden vi sidste gang opdaterede hjemmesidens data.


Enhedslisten og partiapparatet – Socialistisk Informations hjemmeside\nMed Enhedslistens fremgang er fulgt et større professionelt apparat. Det giver mange fordele, men også risiko for, at partiapparatet sætter dagsordenen og risikerer at udvikle sig til et partibureaukrati. Har Enhedslisten et problem, og hvad kan modvirke det?\nEnhedslisten er i de seneste år vokset meget med to meget gode valg, der har sikret os små 7 procent af stemmerne både på folketingsplan og kommunalt plan. Vi har også gode chancer for at fortsætte med denne udvikling, da vi i flere år har stået til ca. 10 procent af stemmerne i meningsmålingerne.\nI Danmark får partier støtte i forhold til antallet af stemmer og af medlemmer af folketinget. Vores gode valg har derfor ført til en meget større økonomi og en kraftig udvikling af vores professionelle apparat.\nVi har således i dag ca. 60 mennesker, der lever af at arbejde for Enhedslisten. Heraf er 12 medlemmer af folketinget, og yderligere en håndfuld er fuldtidspolitikere på kommunalt niveau.\nUd over de 12 MF’ere er der ca. 25 ansatte i Enhedslisten på Christiansborg. Vores Christiansborggruppe udgør således en meget stærk koncentration af partiets ressourcer – og er uden for diskussion den stærkeste organisering af venstrefløjen i Danmark.\nDet er værd at bemærke, at Enhedslisten ikke kan disponere fuldstændig frit over de penge, vi får fra staten. En del er stemmepenge – og med dem kan vi gøre, hvad vi vil, men en anden del er sekretariatsbistand til folketingsmedlemmer, og disse penge skal anvendes til deres formål, dvs. sagsbehandling i Folketinget og støtte til folketingsmedlemmernes fælles arbejde. Der er mulighed for at lave visse prioriteringer – men ikke at disponere helt frit. Tilskudsordningerne fra det borgerlige demokrati er lavet på en sådan måde, at de systematisk forstærker Enhedslistens parlamentariske arbejde i forhold til vores græsrodsarbejde.\nErnest Mandels analyse af arbejderbureaukratiet\nJeg har i en anden artikel oversat og kommenteret den analyse af bureaukratiet i arbejderbevægelsen og dens organisationer, som den belgiske Ernest Mandel udviklede.\nDet må stå 100 procent klart i forlængelse af Ernest Mandels argumentation, at Enhedslisten kan og skal udnytte mulighederne for professionel arbejdskraft og for at opbygge stærke centre for vores aktivitet – i Folketinget, på landskontoret og som vi er i gang med nu – ude i provinsen. Alternativet er at have en lille, amatøragtig organisation, som ikke kan gøre sig nogen forhåbninger om at øve indflydelse, for slet ikke at tale om at stå i spidsen for en socialistisk omvæltning af samfundet.\nMen samtidig er der, som Mandel påpeger, også farer, som vi må gøre vores bedste for at modvirke.\nLønniveau og rotationsregler\nEnhedslisten har allerede indført de to væsentligste principper, som Mandel anbefaler med udgangspunkt i Karl Marx.\nDen ene er, at Enhedslistens ansatte ikke må tjene mere end en metalarbejder i København. I praksis betyder det, at lønnen ligger på ca. 34.000 kroner om måneden – hvilket er en god løn, absolut i den høje ende af, hvad almindelige lønmodtagere får – men langt under, hvad chefer, journalister og nogle akademikergrupper får. Et forsøg på at nedbringe lønnen, så den kom tættere på gennemsnittet af, hvad faglærte arbejdere tjener på landsplan, ville helt sikkert støde på stor modstand fra de ansatte. Resultatet er, at det for nogen af dem, vi har ansat, er et stort skridt fremad økonomisk, at blive ansat i Enhedslisten – og for andre er det et tilbageskridt.\nDet privilegerede i jobbet ligger først og fremmest i, at man har mulighed for at lave politik fuldtids – hvilket for en overbevist socialist virkelig også er et privilegium.\nDen anden er, at vi har rotationsregler – for folkevalgte med fuldtidsjobs, ansatte, og kombinationer heraf, samt for HB medlemmer, (men ikke for medlemmer af kommunalbestyrelser).\nRotationsreglerne er blevet blødt noget op i løbet af årene – først og fremmest er den maksimale ansættelsesperiode blevet sat op fra 7 til 10 år.\nHvad der i nogen grad udhuler rotationsordningen er, at den kun gælder for jobs i Enhedslisten. Vi har set en hel del eksempler på, at folk roterer fra en stilling i Enhedslisten til en stilling i apparat i en fagforening eller lignende og tilbage igen – eller fra et medlemskab af Folketinget til medlemskab af Europa-Parlamentet og eventuelt tilbage igen. I disse tilfælde er der altså ikke tale om, at personer ”vender tilbage til folkedybet og deler vilkårene med de undertrykte og udbyttede”.\nFolketingets socialpsykologiske klima\nHer er det måske værd at hæfte sig ved den socialpsykologiske situation, vores professionelle og politikere står i, når de arbejder politisk.\nVerden ser meget anderledes ud, fra et kontor på Christiansborg end ”ude i virkeligheden”. Det er i meget høj grad journalister fra pressen, der formulerer spørgsmålene og ”repræsenterer den offentlige mening” … selv om disse journalister i de fleste tilfælde repræsenterer medier, der er ejet af store kapitalinteresser. Der er således en tendens til, at de spørgsmål, journalisterne igen og igen stiller til folketingsmedlemmer og pressefolk, også bliver de spørgsmål, som bliver rejst i Enhedslisten.\nFolketingsmedlemmer er også udsat for et meget stort pres, fordi de dagligt er i diskussion med andre folketingsmedlemmer – som ligger til højre for Enhedslisten, de forhandler med regeringen osv. Når vi forsøger at trække regeringen til venstre, forsøger den også samtidig at trække os til højre. Folketingsarbejdet har med andre ord en tendens til at suge dem, der deltager i det, ind i det etablerede Danmark.\nApparatet og medlemmerne\nVores ansatte og sekretariater har stor tyngde. Størstedelen af det arbejde, der udføres i Enhedslisten – især når der ikke er valgkamp – laves af ansatte og kun en mindre del af ulønnede aktivister.\nApparatet kommer derfor nemt til at se sig selv som det egentlige parti, mens medlemmerne blot bliver en basis, der skal være der, og som kan mobiliseres til valg i ny og næ.\nMedlemmer, der ofte har kritiske synspunkter og som til tider ikke er så slebne i den måde de udtrykker dem på, kommer nemt til at virke irriterende på apparatet.\nDer er altså en risiko for, at apparatet kommer til at forsvare sine egne interesser, sin egen eksistens. Lad mig præcisere med et eksempel.\nAlle i Enhedslisten er interesserede i, at vi får gode valg – men er det det samme, som at vi altid skal forsvare populære standpunkter, og at vi skal undgå standpunkter, som måske er upopulære eller samler opbakning fra mindre end de 7 procent af befolkningen, der stemte på os ved sidste valg?\nHer kan man udmærket forestille sig, at tingene vil se anderledes ud fra apparatets synspunkt. Der kan være situationer, hvor vi skal stå fast på en principielt rigtig linje, selv om det betyder tab af stemmer – men for ansatte i Enhedslisten vil det også betyde truslen om tab af arbejdspladser.\nBureaukratier har en tendens til at se sig selv som meget vigtige, at ville gøre meget for at bevare sig selv og at vokse. Det kan i et parti føre til jagten på vælgere, dvs. popularitet. Hvis populariteten kan opnås gennem pressen, og hvis folkets mening bliver fortolket – og nogen gange også skabt – af pressen – kan det føre til en uheldig tendens til, at medlemmer af folketinget og ansatte i folketinget tilpasser sig synspunkter fra borgerlige journalister og politikere.\nI folketingsgrupper og apparater i alle partier – ser vi en tendens til, at politikere og ansatte socialt set mindre og mindre afspejler den brede befolkning – og mere og mere udgør et særligt politisk lag af folk, der er uddannet til og professionelt beskæftiger sig med politik – folk der er uddannede i statskundskab, journalistisk og jura – og som ofte skifter mellem at være journalister på aviser, ansatte i partier og bureaukratier, politikere og embedsmænd. Især i SF’s hedengangne ”børnebande” så man en gruppe af unge politikere, der aldrig havde lavet andet end at studere og lave politik.\nDer er endda nogen, der gerne skifter mellem strukturer med modsatte interesser fx fra at være kritiske journalister til at være spindoktorer, eller fra et parti til et andet, som vi også så med SFs børnebande.\nDe aktive medlemmer?\nDet, som modvirker det, er det aktive parti – medlemmerne. Men lad os være ærlige – aktiviteten blandt de menige medlemmer er begrænset. I april 2014 havde Enhedslisten 9.690 medlemmer. Af dem deltog 1318 i urafstemningen om valg af kandidater til folketinget. Det er 13,6 procent, har landskontoret opgjort. Et massivt flertal af medlemmerne kom ikke til møder i deres afdeling og stemte. Det er almindeligt at se 5-10 procent af medlemmerne til medlemsmøder – selv om der tit er en højere procentvis andel i små afdelinger. Fremmødet og aktivitetsniveauet stiger også ofte en del i valgkampe. Men man kan uden at overdrive sige, at 80 procent af medlemmerne i Enhedslisten er passive. Blandt de aktive er aktiviteten meget varieret – nogle arbejder op til 20-30 timer om ugen uden at være ansatte, men for de fleste er aktivitetsniveauet meget lavere.\nEnhedslisten har netop gennemført sin første nationale urafstemning, hvor afstemningen foregik elektronisk og med brev. Her stemte 38,13 procent. Det kan godt ses som et mål for medlemmer, der har et minimum af aktivitet i Enhedslisten.\nHvad kan Enhedslisten gøre for at undgå, at apparatet udvikler sig til et bureaukrati?\nVi skal fastholde rotationsreglerne og måske stramme dem lidt op. Måske er en 10-årig ansættelse lidt for lang, og måske skulle vi begyndte at se lidt mere kritisk på, når folk godt nok ikke bryder vores rotationsregler – men bryder med ideen i dem, ved at skifte mellem Enhedslisten og andre apparater.\nVi skal fastholde princippet om, at lønnen ikke må være højere end en faglært arbejders løn.\nVi skal styrke organisationens aktive liv og muligheder for demokratiske diskussioner– herunder medlemsbladet, elektroniske debatfora osv. Det er også vigtigt at styrke partiets strategiske diskussioner og teoretiske arbejde, kurser, kulturliv osv.\nVi skal arbejde bevidst på at uddanne dygtige og velskolede medlemmer, og give prioritering til medlemmer med virkelige erfaringer fra folkedybet.\nVi skal forankre Enhedslisten endnu bedre i brede folkelige kræfter og i folkelige kampe.\nDe sidste tre punkter peger i den samme retning. Enhedslisten har et stærkt parlamentarisk ben og et langt svagere udenomsparlamentarisk. Det sidste skal styrkes meget og vi må finde veje til at gøre det. Ellers risikerer vi og vores apparat at blive suget ind i det almindelige politiske spil, og at Enhedslisten bliver et politisk parti som alle andre.\nDette er blot nogle indledende overvejelser. Formålet med at bringe Mandels gamle tekst frem i lyset og kommentere i forhold til situationen i Enhedslisten har ikke så meget været at give færdige svar, men at pege på nogle vigtige problemer og forhåbentlig bidrage til en debat om, hvad vi kan gør ved dem.\nMikael Hertoft er medlem af Enhedslistens Hovedbestyrelse.\nDe rige svin slap igen alt for let Din fjendes fjende er ikke din ven!


Danmarks nye prissammenligningssite for sneakers! | Sammenlign priser på dine nye sneakers\nSammenlign priser på sneakers!\nVælg et mærke herunder for at komme igang\nVi sammenligner priser fra 8 forskellige webshops!\nDenne side er skabt med et ønske om at gøre det lettere at sammenligne priser på sneakers på tværs af forskellige webshops! Her på siden stræber vi efter at gøre det let og gennemskueligt at kunne se, hvor dine nye sneakers er billigst! Vi opdaterer vores priser hver dag, hvilket betyder, at du hele tiden er opdateret med de bedste priser på forskellige sneakers uanset hvilket mærke sneaker, der er tale om.\nSiden er skabt på en passion for sneakers, hvor man selvfølgelig altid er interesseret i et godt tilbud. Siden er derfor skabt for at gøre det nemmere at få et overblik over de forskellige sider, og derved lettere kunne sammenligne priser på sneakers på tværs af webshops. Vi opdaterer hele tiden vores prisindeks med nye sneakers og nye webshops, men finder du et par sneakers, som du kunne tænke dig, at vi fik på siden, så skal du være mere end velkommen til at kontakte os!\nDe forskellige mærker på siden kan du se ovenover, men vi har også valgt at sortere vores sneakers i farver, så du kan f.eks. også finde hvide sneakers og sorte sneakers på siden.\nRigtig mange mennesker har førhen været vant til at handle i almindelige sko- og sportsbutikker, men internettets udvikling har gjort, at men kun voksende procentdel af salget af sko sker på nettet. Webshops er også kendt for at ligge i et billigere prisleje end almindelige sportsbutikker, hvilket betyder, at der i de fleste tilfælde er mange penge at spare ved at købe sine nye sneakers over nettet fremfor i en fysisk butik. Her på siden gør vi vores bedste for at sammenligne priser på tværs af diverse webshops, så du har lettere ved at gennemskue, hvor det er billigst at købe sine nye sko.\nSe vores arkiv over webshops her\nCopyright 2016 © BilligeSneakers.dk - Husholdningstips -


Misforståelser om komma | Information\nMisforståelser om komma\nDet nye komma har mange fordele\n*at komma sættes mellem sætninger\n*at det traditionelle komma er mere grammatisk end det nye komma\n*at det nye komma er svært at sætte\n*at det traditionelle komma mere omhyggeligt leder læseren rundt i teksten\n*at man kan kalde uhensigtsmæssige kommaer for fejl som man retter hos andre.\nEfter reglerne for grammatisk komma, Retskrivningsordbogen (RO) paragraf 55, sættes komma ikke mellem sætninger, men før og efter ledsætninger  og det er ikke det samme. Det uheldige ved kryds og bolle-pædagogikken er ikke krydsene og bollerne, men den formulering at man sætter komma mellem sætningerne. I »Hun så, at han kom« er »Hun så« ikke nogen sætning, for der er ikke noget genstandsled. Reglen siger kun at man skal sætte komma før og efter »at han kom«.\nDet traditionelle komma er ikke mere grammatisk end det ny, som Kurt Jonas synes at tro i indlægget den 18. juli. Det nye komma er grammatiske regler for hvor man skal sætte de hensigtsmæssige og oplæselige kommaer som tidligere hed pausekomma.\nSprognævnet har lavet reglerne fordi folk gerne vil have grammatiske regler  selv om det er at gå over åen efter vand. Forskellen på de to systemer er kun at nye kommaer sættes efter en (hel- eller led-) sætning, et sted hvor læseren skal holde en pause og sammenfatte det foregående, før de går over til det næste, mens traditionelle kommaer sættes hvor reglerne siger at de skal stå.\nDet er ikke rigtigt at det nye komma er lige så svært at sætte som det traditionelle. Det er nemlig meget sværere at finde hvor en ledsætning begynder (og det traditionelle komma skal stå), end at finde hvor en sætning ender (og også det nye komma skal stå):\n»Han blev meget ivrig, efter at du var gået« og »han blev meget ivrig efter, at du skulle gå«. Om en relativ ledsætning er parentetisk (så der skal stå et nyt komma før), eller bestemmende (så der ikke skal noget nyt komma), afhænger ikke af en grammatisk analyse (som Kurt Jonas antager den 18. juli), men af hvad man mener:\n»Jeg kender hendes første mand, som bor i provinsen«.\nJohn Brogård (den 26. juli) har den pointe at især svære tekster er lettere at læse for især svage læsere med flere kommaer end med færre, og at nyt komma giver færre kommaer. Det er også det den eneste undersøgelse om kommaer og læsehastighed viser. (Der findes kun den ene, og det er absurd at tro, som John Brogård gør, at den skulle være Sprognævnets videnskabelige grundlag.\nGrundlaget for Sprognævnets virke er selvfølgelig sprogvidenskab med argumenter af den type som jeg fremfører her.) Sprognævnets formuleringer i RO paragraf 47, 48, 50 og 55.2 er netop forslag til flere nye kommaer end der normalt blev sat ved pausekomma: foran men, før selvstændige sætningsdele, herunder forklaringer og præciseringer, før lange ledsætninger, og generelt for tydeliggørelse. Hvis nye kommaer sættes efter alle disse anvisninger, vil der komme alle de kommaer som svage læsere har brug for i svære tekster.\nTil gengæld vil læserne så ved nye kommaer slippe for alle de kommaer før ordet at, som i bedste fald hæmmer læsningen (fordi man på dette sted ikke kan sammenfatte det foregående), og i værste fald (når det er sat forkert) saboterer læsningen.\nDet var således en stor lettelse for læsningen da Information i sin leder den 25. juli helt undlod at sætte komma; det gjorde læsningen lettere.\nGør det noget oftere, men husk lige kommaerne efter sætningerne. (Man må i denne overvejelse tage hensyn til at de fleste traditionelle kommatister meget ofte glemmer de hensigtsmæssige kommaer efter ledsætningerne, men husker de hæmmende og somme tider ureglementerede foran at.)\nDet er nemlig direkte forkert, som Information tror i lederen den 25. juli, at det traditionelle komma mere omhyggeligt leder læseren rundt i teksten. De traditionelle kommaer er på mange områder ulogiske og vildledende, og man må derfor også følge, dels en åbenlys regel (RO paragraf 57, om udeladelse af komma mellem konjunktion og ledsætning), dels en hemmelig regel (om at man ikke sætter flere kommaer på samme sted  hvad man strikt efter reglerne ellers skal) for at det skal se rimeligt ud i teksten. Det traditionelle komma saboterer også oplæsning; hvis oplæseren holder pause ved hvert traditionelt komma, bliver teksten næsten uforståelig.\nDen værste misforståelse er dog den som Information giver udtryk for, dels i lederen den 25. juli, dels i svaret på Karsten Mehlsens den 26. juli, nemlig at kommaer er noget man sætter for at følge entydige regler, hvor man kan lave fejl (på linje med stavefejl), fejl som andre kan rette.\nDet er helt forkasteligt at debatredaktionen retter i læserbrevenes kommaer, og jeg vil alvorligt foreslå Information at ændre praksis. Folk mener noget med de kommaer de sætter. I kunne plige så godt psætte et p pforan hver tredje pord!\nKommaer er ikke, som Kurt Jonas tror, noget uden informationsværdi som blot viser at skriveren kan sin kryds og bolle, det er et signal fra skriveren til læserne om hvordan de skal læse og forstå sætningerne. Nogle kan være hensigtsmæssige og en god vejledning til læserne, andre kan være vildledende og hæmme læsningen og forståelsen, men der er ikke tale om fejl man kan rette hos andre mennesker.\nDet er selvfølgelig skolernes opgave at lære kommende skrivere at sætte hensigtsmæssige og læservenlige kommaer. Det gøres bedst uden indblanding fra avisredaktionerne og læserbrevsskribenterne. De kan passende holde op med at interessere sig for kommaer der allerede er sat (eller ikke sat). Så skal skolen nok tage sig af dem der skal sættes. Og det er da venligt nok af Sprognævnet at lade alle forbenede traditionelle kommatister fortsætte med deres dårlige vane indtil de uddør.


Oles køleskabsvaner - Beautyspace\nFor et par måneder siden lovede jeg et kig forbi hr. Henriksens køleskab, og faktisk kunne man tro, han var fætter til Murad efter hele smøren i fredags. Ole er flittig storforbruger af andet end creme: Udover hudboostende C- og E-vitamin og Q10, beta-caroten (forstadie til A-vitamin) køber han også flaskevis af omega-miksturen Udo’s oil. Derudover forsager han salt og sukker, elsker sin hjemmesmurte madpakke (den grønne), hapser mørk chokolade og drikker vodka frem for vin, hvis der skal festskåles. Og nej, han deler aldrig flødeboller ud på kontoret (eller spaen). Skal jeg rigtig forkæle mine kollegaer, laver jeg spandevis af hjemmelavet frugtsalat, lyder det.\nHvis man tvang Ole til at vælge. Mellem cremerne og den indvendige smøre, tror jeg, han ville nappe det sidste.\nHvad ville du ikke undvære i dit køleskab?\nSNUP TIPPET: Der er en ny Ole-creme på vej (se herunder – mere herom senere). Beautyspace bliver denne uge fyldt af: 10 skønhedstrends lige til at hapse, den vildeste konkurrence (tro nu på det held!), beauty-vitaminet over dem alle, hvide bisser (skal/skal ikke) og noget med en fotosession, der sparker døre op.\nKære Tan-in-a-can ;o) – Jeg har mest oplevet ham drikke vand og kaffe og så en enkelt gang en lille vodka. Mange hilsner Anette\nMange gange tak Anette! Hvad drikker Ole hvis han ikke drikker vin?\nIgen Mange tak! Jeg sætter virkelig pris på det 🙂\nKære Kirsten – herligt. Tak. Så blev vi klogere. Mange hilsner Anette\nJeg fandt nedenstående link om Lignans i hørfrøolie. Hvis nogen\n@Dorthe – du kan da lave en festmiddag så eller? :o) Cremen skal jeg nok vende tilbage til.\n@Linda – det er jo altid en personlig afvejning. Selv tager jeg C og E udover – er du allerede på fiskeolie kan Udo hvile i fred.\n@Kirsten – hørfrøolie hælder jeg i alle smoothies…men de der lignans kender jeg desværre ikke. Lyder næsten svensk.\n@Pernille – same same her med rynkeri fra de yngste næser.\nHvor er jeg bare vild med den mands smil…….\nTak for god inspiration, til køleskabet, det ligner, langt fra mit køleskab….\nTror mine unger ville rynke på næsen. 🙂\nVi er ikke så øko-freeks her, jeg køber det jeg synes ser sundt ud, smager godt og er uden gluten…\nHar self mine omega 3 kapsler, always 🙂\nUbs jeg skrev forkert, det er Organic Flax oil with Lignans. Jeg er ikke klar over hvad Lignans er, er der nogen der ved hvad det er og har erfaringer samt med hørfrøolie.\nMå lige høre om det er nok med den daglige vitaminpille, eller om c, e og de andre skal tages ud over. Og er Udos i stedet for fiskeolie? Må jo have helt styr på det, hvis vanerne skal ændres! Og har forresten altid blåbær på køl\nSå spændende med et kig i Ole’s køleskab, for den mand er jo fantastisk. Vildt spændende med en ny creme fra ham.\nI mit køleskab er der altid 2%’s græsk yoghurt og gulerødder og ja, så er der også altid havregryn i skabet. 🙂\n1000 tak for jeres gode kølige tips!\n@Nipuni – broccoli rules (selvom jeg er den eneste, der på min hjemmebane, mener det).\n@Frederikke – arrrhhh, jeg har nu set manden synde i en god brownie. Men modsat mig, napper han kun en halv.\n@Susanne – jeg kender en, der bliver glad for det kompliment. Hvad er det for en særlig-fed-latte-mælk?\n@CharlotteK – og kedelig er han ikke ;o) Udo’s kan købes på et hav af danske webshops, hvis du googler. Det er blandingen, der går for at have det bedste miks af essentielle fedtsyrer.\n@Ann-Marie – ups, jeg fik ikke lagt billedet på. Det gør jeg fluks. Det er en ny fugtmættende sag, der lanceres i uge 9.\n@Con9 – jeg er også kommen-fan. Og hjerter MÅ man jo dele lidt ud af. Også i cyberspace.\n@Kirsten V – Ligans? Hvad er det mon?\n@Anette J – jeg er smoothie-dranker, men har solbær til gode…men nu skal de prøves. Tak.\n@Regitze- haha…jo, selvfølgelig.\n@Kira B – kan jeg komme hjem og snig-fotografere ind i dit køleskab? Du ER altså hard core på den gode måde.\n@Jane W – vidste ikke, Udo’s også havde dén variant. Tak.\n@Rikke – haha…nej, det er også underligt. Men rånyder virkeligt alt, hvad han kaster sig over. Han ved præcis hvor i LA, man får den bedste latte osv. osv. Og så kalder han i øvrigt sig selv for barnlig, så nej til det alt for voksne.\nTak for endnu et indblik i Oles preferencer. Der er utroligt mange grunde til at have dyb respekt for den mand. Forstår simpelthen ikke, hvordan man kan være så “frelst” uden at blive megabitter. Måske er han bare virkelig meget voksen og moden….?\nJeg vil ikke undvære min olie som jeg kommer i min smoothie hver morgen og heller ikke udos probiotika som ordner maven hvis den kommer ud af balance .\nIhh det tegner till at blive god og lærerig uge her i beautyspace. Har faktisk kun det vi skal have til aften i køleskabet, men udenfor køleskabet, elsker jeg mine ruggryn til morgenmad med minimælk, frugt og mandler til mellemmåltider, grøn te powder og cool Mint urtete fra min lokale tepusher som indeholder mynte, citrus, lakrids og æble, den kan med succes snyde den søde tand tilfreds om aftenen!!! Ole’s vitaminarsenal overgår mit, men må indrømme at jeg også er glad for min daglige multivitaminpille, c-vitamin og fiskeolie!!!\nAltid inspiration 🙂\nIndholdet af den kære Oles køleskab ser godt nok noget anderledes ud end mit 🙂 Jeg ville være rigtig ked af at undvære det iskolde vand i mit køleskab. Her i opgangen kniber det desværre gevaldigt for vandhanen med at producere koldt vand, så vi har altid rigeligt på køl.\nGlæder mig til at læse om alle de spændende ting der kommer på Beautyspace i løbet af ugen 🙂\nØkologi frem for alt!\nØkologisk smør, brocolli,rød peber, æg og ferske sild. Derudover også olier : oliven, sesam, levertran. Og nej tak : ingen alkohol.\nWinnie Gge Hansen\nFørst stor ros til jer tre mænd , I ser så suber smarte ud.\nHvor køber man det Udo olie, det er Beta -caroten tar jeg altid op mod foråret, det hjælper mig til ikke at blive skolet,da jeg har en meget sart hud ,på grund af at jeg er rødhåret.Jeg kan også godt lide Granat æbler dem er jeg helt vild med, også frugt salat, jeg bruger så og sige aldrig salt og næsten ingen sukker.\nJeg kan kun drikke vodka i med frugtsaft i.\nUh det blir en god uge! Glæder mig især til hvide bisser, skønhedstrends og selvfølgelig konkurrencen 😉\nEr forresten sikker på at en håndbajs er godt for både ude og indre nu og da!\nI min fryser vil jeg ikke undvære økologisk frosne bær fra Irma til en smoothie. Særligt solbær giver en dejlig frisk let syrlig smag. Dejlig sund luksus, synes jeg.\nSødt hjerte. 🙂 Rigtig gode foto.\nEnig Udo’s oil er rigtig godt.\nFået anbefalet hørfrøolie med ligans, nogen der har gode erfaring med det ?\nLige som CharlotteK faldt jeg også for det lille hjerte, du har plantet på billedet – hvor er det bare sødt!\nI mit køleskab SKAL der være en 17% ost med kommen (ææælsker kommen!), rismælk til min kaffe (giver en let sødlig smag, som lige giver kaffen det ekstra) samt Harboes dansk vand med citrus. Efter vi lagde vores kostvaner om herhjemme er vi blevet helt afhængige af dansk vand, og som Anja skriver, så er det nogle supergode alternative bobler til de sukrede sodavand! 😉\nNy Ole creme? Kan ikke lige se hvor jeg skal læse om den? Tak for dine altid gode indlæg :O)\nSpændende og altid dejligt at høre om Ole – man bliver så glad. Han kan få en i godt humør, bare ved at høre hans navn. Hvis jeg ikke vidste bedre, ville jeg dog tro, at han var lidt småkedelig med alle de ting, han undgår. Men lukker man en dør, åbner man en ny, så jeg er da ikke i tvivl om at han har noget der er lige så godt og ikke føler, at han går glip af noget.\nOg Udo’s Oil – hvad er det?\nOg så sødt med det lille hjerte:-)\nHold da op nogle gode billeder – har mændene aftalt hvad de skulle have på af tøj .. smiler\nde ser sørme god ud.\nHold da op det lyder kedeligt at han ikke drikker vin..\nanyway lyder fedt at han smører sig indvendigt – tror jeg vil kopier det !\nHvad ville jeg ikke undvære i mit køleskab ? Latte art – ( en fed mælk til at lave latte med ) og så nok min hjemmelavet hindbærmarmelade 🙂 ikke så godt for huden tror jeg 🙂\nIngen salt? Slet slet ingen sukker? Lyder som en utrolig udfordring at kopiere for mig… Vodkaen derimod, ok tjek.\nJeg ELSKER simpelthen at følge med i Oles verden og hvor dejligt at du deler det med os Anette.\nLige pt. er broccoli uundværligt i mit køleskab, det bruger jeg i mange madretter. Og udover det har jeg altid en liter vand liggende på køl.\n@Dorthe – det med dine tænder vil jeg gerne høre med om til ugens senere hvide-bisser-blogpost.\n@JK – supergodt spørgsmål. A-vitamin fra animalske kilder kan i for store mængder være giftigt. Gule frugter, gulefrugter, søde kartofler mv. indeholder carotenoider – et stof der forvandler sig til A-vit, men kun i det omfang kroppen har brug for det. Betacaroten er det caroten, der har ry for at være bedst.\n@LisaLise – han har dårlig erfaring med sukker fra sine yngre dag, og vin indeholder vist mere sukker end vodka. Mener det er grunden.\n@Anja – enig. Og jeg vil også vove den påstand, at han har en usædvanlig rygrad. Tak for tip.\n@Guapizimo – granatbombedementet er også blandt mine favoritter. Jo mere modne jo bedre, har jeg fundet ud af.\n@Mille – skal nok blæse held i din retning.\nDet er da fantastisk, at du kan blive ved at trække Ole-H-fotos op af hatten (:\nStor inspiration – as always!!!\nHan er nu lidt sej ham Ole. Jeg kunne ikke klare mig uden salt og sukker, selvom jeg forsørger at holde lidt igen. Jeg er nu også svært glad for vin, men det bliver heldigvis ikke til så meget.\nDet lyder til at det bliver en god uge. Kan mærke at heldet er med mig!\nSpændende med et kig i mandens køleskab, nu hvor jeg beundrer ham meget.\nLige for tiden kan jeg ikke undvære granatæbler er blevet dybt afhængig af dem og det er først her i slutningen af 2011 jeg fik smag for dem – ved faktisk ikke om der er noget specielt de er gode for, bare at det er sundere for mig at spise dem end slik og chokolade 😀\nRespekt for at Ole kan holde en stringent sund linie. Jeg synes det må være svært, men ville gerne jeg selv kunne (på trods af en rygrad som en regnorm!)\nGlæder mig til 10 skønhedstrends og det jeg nødigst ville undvære i køleskabet er mine kildevand med tranebærsmag. Det er en god substitut for en sodavand synes jeg, hvis trangen til bobler opstår 😉\nSjovt at få lov at kigge i andres kølseskabe. Man undrer sig over hvorfor lige præcis vin er et no-no for Ole. Det er godt for blodet og blodomløb..\nHvor er det mange spændende ting, der venter – jeg glæder mig allerede!\nLille spørgsmål: Efter sidste Ole-blogpost købte jeg ekstra vitaminpiller. Men kan nu forstå at beta-caroten ikke er helt det samme som a-vitamin. Kan man godt spise a-vitaminer i stedet? eller?\nUh, det lyder af en uge, hvor der skal nærlæses!!! Og hvide bisser holder altså hele vejen – og gir altså så meget større grund til at smile stort! (Sagde hende som netop har brugt opsparingen og mere til på en blegning og en krone, der har givet fiiiine lige fortænder!\nHar dog ingen planer om at udskifte vinen med vodka.. Men ham Udo skal da lige tjekkes ud:-)


Denne populære by er kendt for turisme, uddannelsesinstitutioner og universiteter. Uddannelsesinstitutioner som Stenden University of Applied Sciences og Gilbert Terpstra Grafische Vormgeving er kendt for deres innovative metoder i undervisningen.\nalle (10) Bachelorgrader (8) Virksomhedsledelse (2)\npå universitet Fuldtid 4 år September 2018 Holland Emmen Leeuwarden + 1 mere\nEr du initiativrig, har du et godt hoved for erhvervslivet og er du nysgerrig efter, hvad der gør folk kryds? Har du betragter digitale trends som store muligheder? Har du kombinere en evne til sprog og kommunikation med en analytisk sind og en kærlighed til tal? Hvis det er tilfældet, skal du sørge for at tilmelde sig vores engelsk undervist Marketing kursus og udvikle dine talenter til fulde! [+]\nLær alt om de nyeste trends og udviklinger (herunder digitale tendenser) i marketing Oplev snørklede af forbrugernes adfærd, og hvordan du tilpasser dine strategier efter behov Lær at arbejde i kampagner og projekter hold som professionelle marketingfolk Anvende din nyfundne viden til at tackle interessante virkelige sager og projekter Mulighed for at gennemføre en del af din uddannelse i udlandet. Karriere ... [-]\npå universitet Fuldtid 4 år September 2018 Holland Leeuwarden\nApplied Business Administration uddannelsen vil helt forberede dig til mangefacetterede rolle kontor manager. Som et kontor manager, du er den person, der fører tilsyn med interne [+]\nApplied Business Administration uddannelsen vil helt forberede dig til mangefacetterede rolle kontor manager. Som et kontor manager, du er den person, der fører tilsyn med interne organisation. • Bliv veluddannede, all-round problemløser inden for alle former for organisationer; • Affordable studieafgifter i forhold til mange andre europæiske lande; • Uddannelsen indeholder en lønnet praktik på 10 måneder; • Hvis du ikke opfylder de engelske sprogkrav, deltage i vores Forberedende engelsk sprogkursus før du starter dette program; • Anvendt Business er den lederuddannelse all-round med fokus på den interne organisation af virksomheder; • Dette bacheloruddannelse giver dig direkte adgang til vores 1 års kandidatuddannelse. Hurtig oversigt • Grad: Bachelor of Business Administration (BBA) • Sprog: Engelsk • Starter i: September, February Jobmuligheder Områder drift Placeringen af kontor manager kan beskrives bedst som for ankeret (wo) mand i en organisation. Virksomheder har været skiftende hurtige seneste år, og de processer inden for disse virksomheder bliver stadig mere komplekse. For eksempel medarbejdere er mere mobile. De arbejder hjemme eller de er ude af kontoret på vej til forretningsforbindelser. Office manager er den udpegede person til at føre tilsyn (en del af) den interne organisation. Han eller hun har for at sikre tingene kører problemfrit, uanset om det er ikt, indkøb, telekommunikation, økonomi, teknisk support og / eller administration. Karriere muligheder Beskæftigelsesmuligheder er tilgængelige som: • Projektleder • Leder Intern Organisation • Chef Service Center • Generel Assistant • Manager Assistant Et kontor manager bør være veluddannede, alsidig i problemløsning, der har organisatoriske og... [-]


Regeringen forlænger dagpengene med endnu en måned | FOA\nTorsdag den 23.04.2020\nRegeringen forlænger dagpengene med endnu en måned\nFolketinget har besluttet at forlænge dagpengeperioden med yderligere en måned.\nAf: Birgitte Linea Munch, Finn Holst Villadsen og Mette Wiederholt Pedersen\nDet betyder, at de dagpenge, du får udbetalt for marts, april, maj og juni måned, ikke trækkes fra din samlede dagpengeperiode. Du forbruger således ikke af dine dagpengetimer frem til udgangen af juni. Du forbruger heller ikke af din ret til supplerende dagpenge i denne periode.\nDu skal stadig stå tilmeldt jobcentret som ledig og indsende dit dagpengekort for at kunne få dagpenge.\nKarensperioden også sat på pause\nNår du er ledig, bliver du trukket én dags dagpenge hver 4. måned, hvis du ikke har arbejdet mere end 148 timer (97 timer hvis du er deltidsforsikret) i løbet af de 4 måneder. Det er det, der hedder karens. Folketinget besluttede tidligere at sætte karensperioden på pause i marts, april og maj og har nu også sat den på pause i juni. Det betyder, at du har mindst 8 måneder til at opnå lønarbejde i mere end 148 timer (97 timer for deltidsforsikrede).\nArbejde skal stadig fradrages i dine dagpenge\nDu skal stadig skrive alle dine arbejdstimer på dagpengekortet, og arbejde vil fortsat blive modregnet i dine dagpenge. Her er der ingen ændringer. Det arbejde, du har i perioden fra marts til juni, vil du også stadig gemme til senere brug til at optjene ret til en ny 2-årig dagpengeperiode eller til at forlænge din nuværende dagpengeperiode.\nEr du berettiget til at starte i seniorjob i løbet af perioden frem til den 30. juni, vil startdatoen blive udskudt. Du fortsætter på dagpenge indtil da.\nSådan kontakter du a-kassen\nFor at minimere risikoen for smitte opfordrer vi dig til at ringe til din a-kasse for at lave en aftale.\nSenest nyt fra a-kassen\n”Arne-pension” eller efterløn?\nUdbetaling af indefrosne feriepenge eller engangstilskuddet på 1.000 kr.?\nSamtaler med a-kassen vil fortsat være telefoniske eller online året ud\nSå er a-kassen igen klar med særlige tilbud til dig, der søger job


Teamryttere | godebakterier.dk\nGodebakterier har et samarbejde med nogle få udvalgte ryttere\nFormålet er at øge kundskaben om hvor vigtigt fordøjelsessystemet herunder, en velfungerende mave og tarm er for at hesten skal holde sig rask og have et godt velvære. Partnerskabet med vores Teamryttere bygger på et tæt samarbejde hvor der er fokus på Teamrytternes heste, således at disse individer har en tilværelse som gør at de er vel oplagte til de opgaver de stilles indfør.\nTeamryttere Mathilde Jacobsen\nMathilde Jacobsen - Militaryrytteren der elsker at nørde og gå ind i alt det, som kan forbedres og udvikles\nMathilde Jacobsen er vokset op på Bornholm hvor hestene fandtes lige udenfor døren. Mathilde kom derfor op på hesteryggen lige så snart hun var stor nok. Hun har gennem barndommen redet et utal af forskellige ponyer, idet familien havde et samarbejde med en avler og en rideskole, som havde brug for hjælp til de ponyer som skulle videre.\nDet blev derfor Mathildes opgave at træne ponyerne op til et højere niveau og finde et nyt hjem til dem.\n-\tDette lærte mig utrolig meget om at have heste. Og i en alder af 11 år købte jeg min egen første pony og han blev også min første pony jeg red military på. Jeg har altid elsket fart over feltet og derfor var det oplagt, at jeg skulle prøve kræfter af i denne disciplin, fortæller Mathilde.\nHun fik 3 fantastiske år med sin pony og han fik hende til at elske militarysporten. Hun lærte hurtigt at dressuren og grundridningen er fundamentet for at være en god militaryrytter. At springningen kræver præcision og terrænridtet kræver mod.\nMathilde fortæller, at det er i terrænridtet, hun får testet at alle knapper virker, for det går hurtigt og forhindringerne er faste. Militarysporten finder hun helt unik netop fordi den stiller krav til, at man har styr på sin grundridning og at man kender sin hest.\n-\tDerudover synes jeg, at det er fascinerede at lære om måden, hvorpå du bedst træner en hest, så den kan være god til alle tre discipliner og en alsidig atlet. Jeg synes alle disciplinerne er sjove at arbejde med fordi du som rytter udfordres på forskellige parametre og det stiller store krav til at du kender din hest ud og ind, beretter Mathilde.\n” Jeg elsker at nørde og gå ind i alt det, som kan forbedres og udvikles og sørge for at hesten trives i den daglige træning”\nMathilde er en stor tilhænger af hverdagen med hestene. Hun trives allerbedst derhjemme og i den daglige træning. Hun elsker at nørde og gå ind i alt det, som kan forbedres og udvikles og sørge for at hesten trives i den daglige træning. Hun har gennem tiden fået lov til at rejse rundt til forskellige internationale stævner. Hun syntes at rejse afsted i f.eks. 5 dage, hvor fokus ligger kun på hende selv og hendes hest også er en fantastisk oplevelse.\nMathildes bedste minde\nVi spurgte Mathilde om hendes bedste minde sammen med hesten. Det er et fra dengang hun var til et internationale stævne i Tyskland, hvor hun sammen med hesten Charlie skulle ride deres første 3* bane.\n-\tJeg skulle ride på min nuværende hest Charlie. Han er en helt speciel hest med et meget sensitivt sind. Han er en hest som kun få har troet på. Endelig var vi her – et stort internationalt stævne og klar til at gå et niveau op. Jeg følte mig klar, men da jeg så terrænbanen blev jeg meget nervøs for om, vi kunne klare det. Den var KÆMPE stor – det var en bane, hvor de havde valgt at bygge mange forhindringer efter maksimalt målt. Jeg vidste, at jeg måtte præstere mit bedste for at vi sammen kunne komme godt igennem denne bane. Charlie var heldigvis med på legen og fløj igennem den store bane og jeg fældede mange tårer på vej ind over målstregen. Det var en kæmpe sejr for os.\nOm at holde hest\nMathilde synes det er enormt vigtigt, når man har et hestehold, at man sætter sig ind i den enkelte hest og fokuserer på hestens trivsel og velvære samt måden hvorpå man omgås den enkelte hest. Hun siger at det gælder både til hest og fra jorden. Samt at det er vigtigt at forstå og sætte sig ind i hestens behov, både fysisk, mentalt – alt fra foder, fold, daglig omgang til træning, rejser og stævner – hvad har hesten brug for, at hun som rytter gør for at hendes heste har de bedste forudsætninger for at trives.\nMathilde har to heste som hun starter stævner med. Charlie er 15 år. Ham har hun selv avlet, og de har sammen gået fra amatør niveau til internationalt niveau. Så har hun Creek, som er 6 år.\n-\tCharlie er en hurtig hest og han tør at springe højt og langt – men når det kommer til præcision, så vil han gerne springe over hvor gærdet er lavest. Trods hans enormt sensitive sind er han grunden til, at jeg i dag ved så meget mere om heste. Han har stillet krav til at forstå en hest, som har særlige behov for at trives og præstere på bedste vis. Han har lært mig aldrig at give op, men at forstå og være nysgerrig på den enkelte hest og ens egen forståen og kunnen som rytter. Fortæller Mathilde om Charlie.\n-\tCreek er en 6 års dansk varmblod, som jeg fik sidste år og har store forhåbninger til. Han har et fantastisk gå på mod og har et helt andet sind end Charlie. Han er en knokler. Han tror selv han kan klare hele verden og modsat Charlie skal jeg her passe på ham – for han præsterer mere end han er klar til, hvis han får lov. Han er klar til at erobre verden (tror han selv). Så med ham skal jeg tage den meget med ro og sørge for at hans krop kan følge med.\nMathilde beretter videre, at hun udover måden at forstå hesten på også går meget op i at alt fra folde til foder til at udstyr er af bedste kvalitet. Hun betragter sine heste som professionelle atleter. Hestene skal have noget ordentligt at spise, de skal have udstyr som passer og de skal have forplejning, så at hun på den måde forebygger skader og mistrivsel.\nCharlie og hans maveproblem\nMathilde har som mange andre hesteejere fået lært om, hvor vigtigt hestens mave- og tarmsystem er, på den hårde måde, da det opdagedes at hendes hest Charlie var blevet ramt af mavesår.\n-\tJeg har lært enormt meget om, hvor vigtig det er at hesten har et sundt mave-tarmsystem, hvis vi gerne vil passe på dem. Charlie har desværre været ramt af mavesår og dette forringede hans forudsætninger for at præstere. Han er i dag heldigvis fri af mavesår og jeg har fået rigtig meget kendskab til, hvor meget man kan gøre for at skabe bedre forudsætninger for hestens mave-tarm system. Heste er enormt sensitive dyr og det er vigtigt vi holder øje med at de er i balance. Det kan være svært at vide, hvordan en stresset hest ser ud, for nogle er rigtig gode til at skjule det, siger Mathilde.\nHvorfor Mathilde bruger tilskud til hestens mave- og tarm fra Godebakterier\n-\tJeg har valgt at bruge produkterne fra Godebakterier, da jeg netop går op i kvalitet. Deres produkter lever op til en høj standard med evidensbaseret viden bagved deres produkter.\nMathilde er rigtigt glad for tilskudsprodukterne som Godebakterier har til hestens mave og tarm og siger.\n-\tTilskudsprodukter fra Godebakteriers sortiment bruger jeg for at skabe de bedste forudsætninger for at få en afbalanceret hest. Eksempelvis ved dårlig mave har jeg oplevet at tilskudsprodukterne fra Godebakterier gør en forskel. Afføringen er blevet mere ensartet og der sidder ikke afføring fast på bagbenene. Jeg har den overbevisning, at en hest ikke kun bliver stresset af de lange rejser og store stævner, jeg tror også en hest kan opleve stress uden vi måske bemærker det i det daglige. Der kan være flere grunde til at de kommer i ubalance. Derfor har jeg valgt at bruge fodertilskud fra Godebakterier dagligt og til begge heste og vil også tilbyde det, til de heste som kommer i ridning hos mig. Uanset om mine heste skal på længere rejser eller vi er derhjemme tror jeg på, at vi skal gøre, hvad vi kan for at forebygge og opretholde en sund og afbalanceret krop, så vi på den måde skaber de bedste forudsætninger for at få en velfungerende og glad hest, afslutter Mathilde.\nTeamryttere Julie Christiansen\nJulie Christiansen - Verdensmester og træner af Islandske heste\nJulie er en stor stjerne i Islandshestverden og har redet sig til mange mesterskabsmedaljer, senest blev hun Verdensmester i T.2 med 8.23 sammen med hesten Stormur fra Hemlu.\nMellem Randers og Grenå ligger Julies gård, GaJu Islandsheste hvor hun driver sin forretning fra.\nJulie havde hendes gang blandt dressurheste i starten af hendes ride karriær, men opdagede så de islandske heste og beskæftiger sig nu udelukkende med denne race. Julie tog turen til Tyskland efter gymnasiet for at arbejde med heste og var i bla. Andreas og Anne Trappes stald.\nForuden en uddannelse i økonomi er Julie også uddannet som B-instruktør og har været på det danske landshold i over 11 år.\nTil meritterne hører bland andet:\n2019 Guld VM T.2\n2015 Guld VM F.1, Guld DM F.1, Guld DM T.2\n2014 Guld NM i F.1 på Hugur fra Flugumyri II, Guld DM 5 gangs kombination, Sølv DM og 2 x bronze til DM\n2013 Guld VM i T.2 på hingsten Straumur fra Seljabrekku, VM Bronze 5.1 og nr. 4 i kombination, Guld DM i T2 og Kombination, Sølv DM i 5.1\nJulie har vundet det danske mesterskab hele 19 gange! Samt vundet både guld, sølv og bronze ved VM.\nNår Julie træner sine egne og andres heste er det særlig fokus på dressur, en god tilridning og god grunduddannelse som skal give afslappede og godt opbyggede heste som holder i mange år.\nHvordan Julie Christiansen bruger OnlyGoodHorse mælkesyrebakterier\nJulie bruger OnlyGoodHorse daglig til hendes heste. Julie giver også altid hestene som hun henter hjem fra Island en kur med OnlyGoodHorse. Dette for at målrettet arbejde mod eventuelle fordøjelsesproblemer og hudproblemer, hos disse heste, som udsættes for et meget kraftigt miljøskifte når de kommer fra Island til Danmark.\nDu kan følge med i Julies liv med hestene på hendes instagram og facebook @Julie Louise Christiansen\nTeamryttere Caroline Holvad\nCaroline Holvad - Eliterytteren som giver sine heste lov til at være heste\nCaroline startede med at ride, da hun var 5 år gammel på en helt almindelig rideskole. Når hun var 6 år gammel fik hun sammen med sin storesøster en pony/araberblanding, som de havde meget glæde af.\nI forbindelse med nogle sommerferier på Rømø og i Skagen, blev Caroline introduceret til den islandskehest.\nCaroline fortæller om det første møde med den islandske hest.\n- Vi var som familie på lange rideture på denne skønne race, og jeg var helt solgt fra dag et.\nI år 2008 fik hun overtalt sine forældre til at købe en islandskhest. Ranka var hestens navn, ikke nok med at hun blev Carolines bedste ven, hun var også den hest som var med til at skyde Carolines stævnekarriere igang.\nFamilien købte hele 3 islandske heste i år 2008, og siden da har det taget fart. Som familie har de været oppe på at have 12 heste, lige nu har de 9 heste.\nI år 2011 fik Caroline sin første rigtig gode konkurrencehest, Pytur. På ham red hun sit første Danmarksmesterskab og vandt den første medalje der til.\nSiden den gang har interessen, passionen og det hårde arbejde med hestene udviklet sig eksponentielt for Caroline.\nOm Carolines heste\n- Nu har jeg 2 konkurrenceheste, Eldur og Pipar. Derudover har jeg to upcoming stjerner, Hektor og Nora - og deres små søskende er ligeledes på vej og skal tilrides i løbet af de næste år\nCaroline har fuldtidsstudie i form af at hun læser Jura til dagligt på Aarhus Universitet, men har hjertet hos hestene samtidigt ved siden af.\nCaroline faldt for de islandskeheste\n- De islandskeheste er for mig helt særlige. Jeg har også redet store heste, men fra første gang jeg sad på en islænder, vidste jeg bare, at det var her, jeg hørte hjemme. Deres fantastiske og viljestærke sind, deres power, udstråling og fantastiske gangarter. Mine yndlingsgangarter er pas og tölt, så det ville jeg helt sikkert mangle, hvis jeg valgte en hest kun med 3 gear.\nCaroline har redet DM siden 2012 og redet sig til finalepladser hvert år. Hun er Eliteryttere siden 2015. Det bedste minde hun har med en af hendes islandske heste er da hun vandt Youthmatch T1 til Worldtølt i 2015 med Pytur med 6.94.\n- Det minde vil jeg aldrig glemme, og jeg er evigt taknemmelig for denne himmelhest hest ❤ siger Caroline\nVigtigt at tænke på når det gælder islandske heste\nPå spørgsmålet om hvad Caroline syntes er vigtigt at lægge vægt på når man har hestehold med islandske heste svarer hun.\n- Islandskeheste er jo “vikingernes hest”. Jeg synes det er vigtigt, at de bliver ved med at få lov til at være heste, og ikke bliver pakket ind i vat fra top til tå. Men de skal passes og plejes, som alle andre heste. Desuden skal man være opmærksomme på, om de viser små tegn på smerter eller ubehag, da de har en høj-smerteteskel. Det synes jeg er vigtigt at have i mente, da de ikke altid viser dette.\nIslandsheste er en meget nøjsom race, så man skal passe på, at de ikke bliver for tykke. Carolies heste bliver fodret 4x dagligt og går på dejlige folde hele dagen lang, og så står de på boks om natten.\nCaroline lægger meget vægt på, at hendes heste skal have et godt liv.\n- Jeg er sikker på, at glade heste giver gode heste. Jeg gør alt for at give hestene, det bedste liv jeg kan tilbyde dem.\nBrug af OnlyGoodHorse mælkesyrebakterier\nCaroline fodrer bland andre, sin hingst, der blev importeret fra Island i vinteren 2018 med OnlyGoodHorse. Han får det sammen med sit kraftfoder om aftenen.\n- Jeg bruger det for at opretholde et velfungerende fordøjelsessystem og på den måde undgå at han at han eventuelt skulle få hudproblem efter den store omvæltning til det danske klima.\nHun bruger det desuden til heste, der viser tegn på dårlig mave, så deres naturlige forsvarssystem kan styrkes inde fra.\nPå spørgsmål om hestene kan lide OnlyGoodHorse svarer Caroline.\n- Vores heste spiser det uden nøkker sammen med deres kraftfoder.\nOm Carolines konkurrence heste:\nEldur er en 12-årig vallak, som er familiens første hjemmeavl. Han har allerede til sit tredjestævne og kun som 6-års kvalificeret sig til DM, og røg direkte i a-finalen her til. Han er Carolines hjertebarn. De to har redet DM lige siden og det er ham som Caroline red på landsholdet til World Tølt i 2015. Han bliver redet i 4.1 og T.1\nPipar er en 9-årig førsteklasses hingst, som Caroline fik hjem fra Island i 2018. Caroline syntes han er en fantastisk hest uden begrænsninger. At han har et kæmpe hjerte og varm og blød. Caroline red DM på ham som sit 3. stævne nogensinde, kun som 7-års og røg ligeledes direkte i finalen. Han bliver redet i 5.1 og T.1\n3 x Sølv til Danmarks mesterskaberne\n2019, Sølv, sammen med landsholdet til Youthmatch, Worldtølt.\n2015 Guld, sammen med landsholdet til Youthmatch, Worldtølt.\n2014 Udtaget til De nordiske mesterskaber i Gædingakeppni\nDerudover har Caroline vundet adskillige klubmestre titler, nordjyskemesterskaber, sydjyskemesterskaber, sjællandsmesterskaber og fynsmesterskaber. Hun har desuden deltaget til mange internationale stævner, hvor jeg b.la. har vundet guld til Kronshof Special og ISI-cup på Margerethehof.\nDu kan følge med i Carolines hverdag med hestene på hendes instagram @carolineholvad.eq\nTeamryttere Emilie Schäfer\nEmelie Schäfer - Fokus på forståelse og at udvikle sig som ryttere\nEmilie Schäfer er 23 år gammel og har en helt særlig passion for heste og springsporten. Hun har haft heste tæt inde på livet siden hun var seks år gammel og har i dag 8-10 heste sammen med familie.\nJoy og Bobolensky er Emilies to rutinerede konkurrenceheste. De står opstaldet i Hillerød, og er det hun bruger det meste af sin fritid på.\nHun har haft Joy og Bobolensky (også kaldet Bobo) i henholdsvis seks og fire år, så Emilies bånd til netop disse to heste er meget specielt.\nUdover Joy og Bobolensky har Emili stadig sin første pony samt hendes afkom. Emelies familie driver et stutteri sammen med Emilies træner og har yderligere 4-6 heste hvor alle lige nu er under tre år. Emilie venter et meget særligt og spændende føl til sommer med Joy som mor (embryo).\nOm Emilies konkurrenceheste\nJoy er 14 år og har sammen med Emilie redet adskillige klasser både herhjemme og udlandet op til 140cm med stor succes. Emelie fortæller at Joy er en sensitiv hest med meget nerve, der kræver forsigtighed og har et stort behov for rolige omgivelser og faste rutiner.\nJoy har en særlig egenskab, som karakteriserer hendes mindset rigtig godt - hun elsker at vinde og med hendes evne til at være lynhurtige i luften over springene.\nBobolensky ”Bobo” er også 14 år. Emilie fortæller at han på mange måder en helt anderledes hest end Joy. Emilie siger at Bobo er muligvis den sjoveste hest der findes og han gør hvad han kan for at få opmærksomhed fra alle, og han er ikke bleg for at drille og være lidt på tværs for at skabe lidt sjov i hverdagen. Bobo har altid sin helt egen mening om hvordan alting skal gøres og dette gør ham også til en svær hest at ride og kræver stor følsomhed.\nBobo har gået de helt store stævner (5*) inden Emilie fik ham, men har desværre været meget ude af sporten pga. skader.\nEmilie siger om sine to konkurrenceheste at selvom Joy og Bobo er meget forskellige så har Bobo samme vinderinstinkt som Joy.\nFilosofi for at blive fremgangsrig i hestesporten\nJeg har den overbevisning, at gennem flid, hårdt arbejde og et stort kendskab og venskab til den enkelte hest gennemgår man en udvikling som skaber langsigtede holdbare resultater. Jeg ligger mange kræfter i den daglige træning, hvor jeg har fokus på at opnå større forståelse og udvikle mig som rytter, hvilket både sker på ryggen af hesten og fra jorden.\nFokus i hesteholdning\nI samspil med mit store fokus på trivslen hos den enkelte hest, er det yderst vigtigt at mine heste er i balance hvilket naturligt inkluderer deres mave/tarm system - hvis dette er i ubalance kan hestene ikke præsterer optimalt. Da jeg ofte er til store stævner med mine heste og de derfor uundgåeligt bliver udsat for situationer der er anderledes end deres rolige hverdage, vil deres mave/tarm system her blive ekstra udsat under stressede situationer (transport, stævner, overnatning mm). Derfor anser jeg det som yderst vigtigt, at hjælpe og understøtte mine heste således at de er i balance og dermed kan præstere optimalt.\nDu kan følge med i Emilies hverdag sammen med hestene og se Bobo’s sjove optåg på Emilies instagram profil @emilieschafer


Tak for i år, information om 2016\nKære alle forældre og deltagere i Vilde Robotter\nVi er nu nået til juleafslutningen, og dermed halvdelen af første sæson af forløbet, Vilde Robotter på Teknologiskolen. Når vi kommer på den anden side af jul og nytår, starter vi op igen hhv. onsdag d. 6 januar og torsdag d 7. januar. Som altid er det kl 17-19.\nOverordnet kommer vi til at arbejde videre med projekterne fra efteråret i løbet af januar måned. Lørdag d. 16 januar mellem kl 10.00 og 16.00 holder vi en hygge dag, hvor holdene har mulighed for at få noget mere sammenhængende tid til deres projekter. Denne dag vil blive brugt på både undervisning samt projektet og naturligvis hygge. Sidst i januar vil vi holde fremvisning af efterårets projekter på hhv. onsdags- og torsdagsholdet hvor forældre er meget velkomne til at deltage.\nUmiddelbart efter jul vil onsdagsholdet arbejde videre med deres nuværende projekter så de bliver færdige til fremvisningen i januar. På torsdagsholdet vil der i januar blive introduceret nye udfordringer/tilføjelser til robotterne.\nNu hvor alle har prøvet at bygge deres egen robot, vil vi fra slutningen af januar se på hvad man kan bruge robotter til. Vi vil derfor lave en udfordringsbane, hvor robotterne skal løse en række opgaver. Enten individuelt, eller via samarbejde. Vi forventer at bruge resten af foråret på dette som også kommer til at pege i retning af First Lego League som vi påtænker at deltage i til efteråret 2016, ligesom det vil give inspiration til at fortsætte på vores avancerede hold som starter til efteråret. Vi har en del nye ting i støbeskeen som I kommer til at høre mere om i foråret.\nI forhold til betaling af sidste rate for denne sæson i Teknologiskolen, så kommer der information herom snarest. Vi arbejder på at lave online betaling, ligesom vi gerne fremover vil køre vores registrering over vores hjemmeside for at lette arbejdet med håndtering af medlemsregistre. Så, så snart vi ved mere hører I fra os igen.\nVi vil i Teknologiskolen gerne sige mange tak for den opbakning I, både forældre og børn, har vist os. Det er virkelig dejligt at mærke den positive modtagelse vores idé har fået. Det giver en masse energi og lyst til at drive Teknologiskolen ind i 2016 med udvikling og nye tiltag.\nGod Jul samt et Godt Nytår\nEvery Circuit →


Vaccination - Doktor Wied\nKlinikken tilbyder vaccination og rådgivning om vaccination, fx i forbindelse med udlandsrejse. Ydelsen varetages primært af vores sygeplejerske, som du er velkommen til at kontakte direkte enten via Patientportalen eller i hendes telefontid om onsdagen\nØnsker du selv at sætte dig ind i emnet, kan du fx læse mere hos Statens Serum Institut.\nBørnevaccinationsprogrammet er en del af det offentlige tilbud og er således gratis. Andre vaccinationer er ikke omfattet af Sygesikringen og skal derfor afregnes direkte med lægen. Nedenfor finder du en oversigt over hyppige vaccinationer.\nStivkrampe + difteri (Diphteri-Tetanus) 1 10 år\nInfluenza 1 1 år\nLeverbetændelse (Hepatitis A) 2 Mindst 25 år\nLeverbetændelse (Hepatitis B) 3 Livslang\nLeverbetændelse (Hepatitis A+B) 3 Mindst 25 år\nGul feber 1 Livslang (evt. 10 år)\nKlinikken har fået flere henvendelser om den nye vaccine mod helvedesild.\nHelvedesild er en følgesygdom til skoldkopper, som de fleste får, mens de er børn. Den virus, der forårsager skuldkopper, kan efter infektionen blive i kroppen i mange år for evt. at blive aktiveret senere, hvor den så fører til helvedesild.\nEftersom helvedesild kan være en ubehagelig tilstand, er det naturligt at forsøge at forebygge lidelsen. Dette er muligt med vaccinen Shingrix.\nShingrix skal gives 2 gange med 2 måneders interval. Prisen for vaccinen er ca. DKK 1.700 pr dosis. Hertil kommer udgifter til selve vaccinationen i klinikken.\n10 skarpe om børnevaccinationer\nMånedsskrift for Almen Praksis juni 2017, Palle Valentiner-Branth\nRESUME: Det danske vaccinationsprogram har, sammen med forbedrede sociale forhold og hygiejne, forbedret diagnostik og antibiotikabehandling, været en vigtig sundhedsintervention i forhold til sparet sygelighed og død. Mange af sygdommene er i dag udryddet, næsten udryddet eller sjældne netop pga. høj vaccinationstilslutning gennem mange år. Det kan derfor være en pædagogisk udfordring for sundhedspersoner at forklare vigtigheden af vaccinationsprogrammet for forældre, som måske oplever risikoen for bivirkninger til vaccination større end risikoen for sygdommene. Artiklen besvarer ti hyppigt stillede spørgsmål fra forældrene.\nFølger et barn det danske vaccinationsprogram, er barnet godt beskyttet mod ni sygdomme samt mod HPV for piger (1). Vaccinationer forebygger sygdomme, som kan være alvorlige for barnet: tetanus (stivkrampe), difteri, polio (børnelammelse), meningitis, forårsaget af visse typer pneumokokker og Haemophilus Influenzae type B, og kighoste, som især er alvorlig for små børn. Børnesygdomme som mæslinger, fåresyge og røde hunde er meget smitsomme. Hvis vi ikke vaccinerede med MFR-vaccinen, ville det betyde, at næsten alle børn ville få mæslinger med den konsekvens, at vi vil se dødsfald og varige mén blandt børn hvert år i Danmark. Røde hunde er en mild børnesygdom, men man ønsker at forebygge smitte af gravide, fordi der er høj risiko for fosterskader, særligt hvis smitten sker i den første del af graviditeten.\n”Når jeg vaccinerer mit barn, er det så blot til gavn for samfundet, eller gavner det også mit eget barn?”\nHovedformålet med børnevaccinationsprogrammet er at beskytte det enkelte barn imod smitsomme sygdomme, som alle kan være alvorlige. Vaccinationsprogrammet tjener også det formål at forhindre, at smitte spreder sig i samfundet og rammer personer, som ikke er vaccineret, enten fordi de er for unge til at være blevet vaccineret, ikke har responderet på vaccination eller er for syge til at få vaccinen. Dette forhold – at de mange vaccinerede beskytter de få, der ikke er immune − kan kun blive opfyldt ved en høj vaccinetilslutning, også kaldet flokimmunitet.\nSå ved at vaccinere beskytter du dit eget barn, og samtidig er dit barn med til at beskytte de få, som af forskellige grunde ikke er immune.\n”Var der ikke noget med MFR-vaccinen og autisme?”\nDer er intet belæg for, at vacciner har noget som helst at gøre med autisme. I 1998 skrev den britiske læge Andrew Wakefield en artikel, hvor han viste en mulig forbindelse mellem MFR-vaccinen og autisme (2). Hans forskning er siden blevet trukket tilbage, fordi den var forfalsket og fabrikeret. Alligevel skabte Wakefields forskning en bekymring om, at MFR-vaccinen øger risikoen for senere at udvikle autisme. Denne sammenhæng er blevet afkræftet i store undersøgelser blandt andet i et dansk studie (3).\n”Opnås der livsvarig immunitet ved vaccination på samme måde som ved den egentlige sygdom?”\nIngen vaccine er 100 % effektiv, men efter et fuldt vaccinationsprogram med MFR-vaccinen, som er en levende svækket vaccine, og efter vaccination mod polio forventes livsvarig immunitet hos langt de fleste af de vaccinerede. Nogle få vaccinerede kan få sygdommen, på trods af at de er vaccinerede, men i så fald vil det oftest være et mildt forløb.\nFor andre vacciner er der ikke livslang immunitet. Vaccinen mod difteri og tetanus består af afgiftede giftstoffer produceret af disse bakterier, såkaldte toxoider. Efter et fuldt vaccinationsprogram ved 3, 5 og 12 mdr. og efter revaccination i 5-års-alderen ses en beskyttelse på mindst 10 år. For at sikre vedvarende beskyttelse er det derfor nødvendigt at gentage vaccination mod difteri og tetanus hvert 10. år.\nDet er vigtigt at pointere, at ikke alle sygdomme giver livslang immunitet. Dette ses fx med kighoste, hvor naturlig infektion medfører beskyttelse i 4-20 år og efter vaccination i 4-12 år (4). Formålet med at vaccinere mod kighoste i vaccinationsprogrammet er derfor primært at beskytte spædbørn, der kan blive alvorligt syge af kighoste.\nFoto 1 / Vaccinationsprogrammet er sammensat således, at vaccinerne gives, når de sygdomme, som man ønsker at beskytte mod, er hyppigst og alvorligst for barnet. Foto: Colourbox\n”Kan børnevacciner svække mit barns immunforsvar og medvirke til, at mit barn udvikler fx allergi?”\nVacciner stimulerer barnets eget immunforsvar og medfører udvikling af antistoffer og aktivering af cellulær immunitet som efter den sygdom, man ønsker at beskytte imod, men uden at medføre sygdommen. Denne immunreaktion er årsagen til, at barnet udvikler rødme, ømhed og hævelse, hvor vaccinen er givet, samt evt. feber. Flere store epidemiologiske studier har undersøgt, om der er en højere forekomst af allergi hos børn og unge, som er vaccineret, og det er ikke fundet at være tilfældet (5).\nDer er ingen videnskabelige undersøgelser, der tyder på, at børnevacciner svækker immunforsvaret (6, 7). Derimod er det velkendt, at selve sygdommen mæslinger medfører immunsvækkelse i en periode efter infektionen (8). På samme måde er det påvist, at influenza kan disponere til efterfølgende alvorlig infektion med pneumokokker (9).\n”Er det mere skånsomt at vaccinere, når mit barn er ældre? Hvis nu det fx er barn nr. 1, som ikke er i kontakt med ældre søskende osv. den første tid?”\nVaccinationsprogrammet er sammensat således, at vaccinerne gives, når de sygdomme, som man ønsker at beskytte mod, er hyppigst og alvorligst for barnet. For eksempel er alvorlig pneumokoksygdom hyppigst hos små børn, og derfor gives pneumokokvaccinen allerede fra 3-måneders-alderen. Smitte med pneumokokker kan ske fra raske personer til dit barn, og derfor er det vigtigt, at dit barn er beskyttet. Dette gælder også for andre sygdomme, fx difteri, og kaldes ”bærertilstand”. Det betyder, at smitte kan ske også fra raske personer, som bærer bakterien i svælget/luftvejene.\nSå det er vigtigt, at dit barn følger vaccinationsprogrammet. En udskydelse af tidspunktet for vaccination vil betyde, at dit barn er ubeskyttet mod en sygdom i en alder, hvor denne sygdom er særlig hyppig.\n”Jeg har indtryk af, at mange vacciner indeholder giftige stoffer som fx formaldehyd, kviksølv og aluminium, som kan være nødvendige for at fremstille, konservere og sikre effekten af vaccinen. Er disse stoffer skadelige for mit barn?”\nThiomersal (ethyl-kviksølv) har ikke været i børnevacciner i Danmark siden 1992. Thiomersal er ikke det samme som methyl-kviksølv, som ophobes i kroppen. Thiomersal er godkendt til brug som konserveringsmiddel i vacciner af lægemiddelmyndigheder over hele verden samt af WHO, og det anvendes fortsat bl.a. i visse influenzavacciner. WHO publicerede i 2006 et dokument, der konkluderer, at thiomersal i de mængder, der ses i vacciner, ikke udgør en sundhedsrisiko for de vaccinerede (http://www.who.int/vaccine_safety/committee/topics/thiomersal/statement_jul2006/en/).\nFormaldehyd bruges i nogle vacciner til at inaktivere giftstoffer fx fra difteribakterien. Mennesket producerer og nedbryder selv formaldehyd i det normale stofskifte. Mængden af formaldehyd i et to måneder gammelt spædbarns blod (cirka 1,1 milligram) er ti gange højere end den mængde formaldehyd, der findes i en vaccine. En pære indeholder 50 gange mere formaldehyd, end hvad der findes i en vaccine.\nAluminium bliver brugt som et hjælpestof (adjuvans) i nogle vacciner for at få kroppen til at reagere på vaccinen. Aluminium er en nødvendig bestanddel i fx DiTeKiPol/Hib-, pneumokok- og HPV-, men ikke i MFR-vaccinen. Aluminium kan give anledning til udvikling af såkaldte granulomer. Et granulom er en kløende, langvarig knudedannelse på indstiksstedet. Der kan være øget hårvækst, ændret pigmentering eller eksem i huden på granulomet. Typisk viser granulomet sig tre måneder efter vaccination, men kan komme fra få uger til år efter.\nDette er en kendt, ikke-almindelig og oftest ikke-alvorlig bivirkning, der optræder hos cirka 3 ud af 1.000 børn, og som forsvinder igen i langt de fleste tilfælde. Granulomer menes at komme på grund af allergi over for aluminium. Aluminiumsallergi hos voksne er meget sjælden, og meget tyder på, at aluminiumsallergi hos børn i langt de fleste tilfælde er forbigående, omend generne kan være langvarige.\nEthyl-kviksølv (thiomersal) findes ikke mere i vacciner i børnevaccinationsprogrammet, men vurderes i øvrigt at være uden sundhedsskadelige konsekvenser. Formaldehyd findes kun i små mængder i visse vacciner, findes normalt i mennesker og nedbrydes af kroppen i det normale stofskifte.\n”Kan der være langsigtede bivirkninger, som vi ikke kender til?”\nIntet i livet, inklusive vacciner, er fuldstændig risikofrit, men alle erfaringer viser os, at det er langt sikrere at vaccinere end at undlade at vaccinere. Da vacciner gives til raske børn, er det et naturligt krav, at fordelene ved at vaccinere langt skal overstige ulemperne.\nAlle vacciner er blevet undersøgt i store studier, som skal dokumentere vaccinens effekt og sikkerhed, og som danner baggrund for godkendelse af vaccinen af lægemiddelmyndighederne. Når først vaccinerne anvendes i endnu større befolkningsgrupper som led i vaccinationsprogrammer, kan der optræde sjældne, alvorlige bivirkninger, eventuelt også nogle, der ikke tidligere var kendt.\nHar man en formodning om en bivirkning, skal den indberettes til Lægemiddelstyrelsen. Her vurderes hver enkelt indberetning, og der tages stilling til, om det er muligt, at bivirkningen kan skyldes vaccinen. Alle indberetninger, der vurderes som alvorlige, sendes til det Europæiske Lægemiddelagentur, som vurderer vaccinens sikkerhed. Lægemiddelstyrelsen har i en kort film beskrevet, hvordan formodede bivirkninger til HPV-vaccinen overvåges https://laegemiddelstyrelsen.dk/da/nyheder/2016/ny-videografik-om-hpv-vaccinen.\nAnmeldte formodede bivirkninger sendes også til det firma, der producerer vaccinen, og disse vil fremgå af indlægssedlen og af produktresumeet for vaccinen, som opdateres løbende, www.indlaegsseddel.dk og www.ssi.dk/vaccination/de enkelte vacciner.\n”Har producenterne/medicinalfirmaerne pligt til at offentliggøre alle indholdsstoffer i vaccinerne? ”\nSom udgangspunkt ja. Alle indholdsstoffer og hjælpestoffer i vaccinen er angivet både i indlægssedlen og i produktresuméet. Der kan som følge af fremstillingsprocessen, fx rekombinant DNA-teknologi, være minimale koncentrationer af fx brudstykker af DNA i vaccinen. Et sådant fund er en naturlig følge af produktionsmetoden; brudstykkerne af DNA kan ikke repliceres (dvs. formere sig), har ingen betydning for virkningen af vaccinen og vil derfor ikke fremgå af indlægsseddel eller produktresumé.\n”Er det mere skånsomt at vaccinere mod en eller få sygdomme ad gangen?”\nDit barn og dets immunsystem udsættes for mange forskellige virus og bakterier hver dag og er vant til at håndtere flere forskellige udfordringer på samme tid. Så man kan sagtens vaccinere mod flere sygdomme i en vaccine som fx MFR (6).\n”Er det mere skånsomt at vaccinere delvist og fx vente med polio til den første gang, barnet skal rejse til et område, hvor der er en reel risiko for at blive smittet? Eller kan det somme tider komme på tale at fremskynde en vaccine?”\nUdskydelse af vaccination kan udsætte dit barn for risiko for sygdom. For nogle sygdomme giver én vaccination ikke fuld beskyttelse. Andre vacciner er effektive efter én dosis, men det kan tage op til 2-3 uger, før barnet udvikler tilstrækkeligt med antistoffer til at beskytte mod sygdommen. Så hvis en vaccine gives ved starten af et udbrud, er det ikke sikkert, at vaccinen virker hurtigt nok til at beskytte dit barn. Et andet problem er, at mange sygdomme smitter, før der viser sig symptomer på sygdommen, så dit barn kan blive smittet, før du opdager, at der er et udbrud. Endelig kan man ikke udelukke, at der kommer mennesker til Danmark, som bærer sjældne bakterier eller fx udskiller virus fra afføringen, og som ville kunne smitte videre, hvis ikke den enkelte og befolkningen som helhed havde en høj grad af beskyttelse, fx mod polio.\nFør ophold i U-lande kan det komme på tale at fremskynde vaccination. Således kan der vaccineres med DiTeKiPol/Hib- og pneumokok-vaccination allerede fra to-måneders-alderen.\nDer er jævnligt meldinger om udbrud af mæslinger også i vores europæiske nabolande. Rejser man til et område med risiko for mæslingesmitte med et barn, som endnu ikke er beskyttet, kan MFR-vaccination overvejes. Ifølge produktresuméet kan MFR-vaccinen anvendes fra 9-måneders-alderen, men flere undersøgelser har dokumenteret, at flertallet af børn af vaccinerede mødre ikke har målbare antistoffer mod mæslinger efter 6-måneders-alderen (10) og (11), hvorfor vaccinen evt. kan anvendes off-label allerede fra denne alder. Gives MFR-vaccinen før 12-måneders-alderen, skal vaccinationen gentages, når barnet når den vanlige alder for 1. dosis MFR-vaccine (15 måneder).\nSundhedsstyrelsen anbefaler årlig vaccination mod Influenza af visse risikogrupper.\nPersoner, der er fyldt 65 år inden 15. januar 2022\nhjerte-karsygdomme (undtaget isoleret forhøjet blodtryk)\nSvært overvægtige (vejledende BMI > 35) efter lægelig vurdering\nHusstandskontakter til svært immunsupprimerede patienter (medfødt eller erhvervet immundefekt) efter lægelig vurdering\nBørn mellem 2 og 6 år\nFor de nævnte grupper er vaccination gratis. Øvrige personer vaccineres mod betaling.\nVaccination for ovennævnte risikogrupper fraset børn og personer, der fylder 82 inden den 15. januar 2022, vil i år foregå på følgende tidspunkter, hvor fremmøde kan ske uden forudgående tidsbestilling:\ntirsdag den 5/10 klokken 15.30-16.30\ntirsdag den 12/10 klokken 15.30-16.30\nBemærk, at personer, der ikke tilhører en af de ovennævnte risikogrupper, først kan tilbydes vaccination efter den 24. oktober. For denne gruppe kan der bookes tid enten via Patientportalen eller telefonisk hos sekretæren.\nBemærk ligeledes, at børn og personer, der fylder 82 inden den 15. januar 2022 kun tilbydes vaccination efter forudgående aftale.


Varer til salg af radiohead01 (4209)\nKære Køber Jeg giver køber mulighed for at vente med betaling i op til 14 dage og endnu længere hvis man byder på flere varer, hvor auktionen endnu ikke er afsluttet. jeg sender derfor først totalopgørelse, når jeg kan se at der ikke længere bydes på mine auktioner. I tillæg kan man vente i op til 14 dage med at betale. Omvendt kan jeg ikke garantere varer bliver afsendt tidligere end 4 hverdage efter at jeg har modtaget betaling for varerne. jeg tilstræber dog at sende hurtigst muligt, og hvis det er en vare hvor det virkelig haster, så skal man sende mig en sms om at den bedes sendt hurtigst muligt, så vil jeg forsøge at få den sendt samme dag. jeg sender med B post for at holde udgifterne nede for køber til porto. Ligeledes sender jeg altid varer sammen - hvis det er muligt og jeg tilstræber at det altid er til den faktiske porto-pris. jeg har mobile pay -hvis man ønsker at benytte det. Ligeledes har jeg paypal. Med venlig hilsen henrik\nOpdateret: 23/9/2020 10:59.


Haus Sommerhof i Sindelfingen til Bedste Pris-garanti | Agoda.com\nSe alle 23 ejendomme i Sindelfingen.\nEschenriedstrasse 40, Eschenried, Sindelfingen, Tyskland, 71067 - Se på kort\nNabolag Eschenried Sindelfingen Bycenter\nMere om Haus Sommerhof\nMed en praktisk beliggenhed i Sindelfingen er Haus Sommerhof et fremragende udgangspunkt for at gå på opdagelse i denne livlige by. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nNyd et væld af uforlignelige servicetilbud og bekvemmeligheder på dette hotel i Sindelfingen. Hotellet tilbyder mødefaciliteter, restaurant, aviser for at sikre, at gæsterne nyder deres komfortable ophold så meget som muligt.\nAlle hotellets værelser er indrettede med betænksomme bekvemmeligheder som garanti for uforlignelig komfort. Desuden sikrer hotellets væld af fritidstilbud, at du har rigeligt at foretage dig under dit ophold. Fremragende faciliteter og en utrolig beliggenhed gør Haus Sommerhof til den perfekte base, hvor du kan nyde dit ophold i Sindelfingen.\nThe reception is not open on Mondays. If you are arriving on a Monday, please call the 2nd listed telephone number around 30 minutes prior to arrive to make sure that there is someone to check you in.\nAlle slags rejsende (185) Par (21) Rejsende alene (149) Familie med små børn (6) Familie med store børn (1) Gruppe (9)


Træ Dyvel Jig Passer 6 8 10 Mm Bor Træ Boring Doweling Hulsav Værktøjer Håndholdt Boremaskine Guide Med Metal Stel køb online ~ Værktøjer < www.russianbluelinks.dk\nTræ Dyvel Jig passer 6 8 10 mm Bor Træ Boring Doweling hulsav Værktøjer Håndholdt Boremaskine Guide med Metal Stel karakteristiske ：\n1.Det giver bekvemmelighed til bearbejdning af træ; har magnetiske magnet til let at spænde og ingen afvigelser.\n2.Øvelsen locator er standard skala, er det bekvemt og hurtigt, at position.\n3.Bedre spånafgang hul: elliptisk trådte dobbelt chip hul, træ-chip-udledning er mere glat, hullet er mere praktisk, og hullet form er mere smuk.\n4.Produktets overflade: ilt oxidation behandling, smukke slid og modstand.\n5.Type:Håndværktøj PartsUsage:Kommerciel Fremstilling.\nTags: træ værktøj til træbearbejdning, håndholdte træ dyvel jig, træ arbejder mærkning værktøjer, stift jig træ, lidt sten, jig saw værktøj, dirigent iphone mini, stift pin-kode, Skuffen glider, stift jig kit.\nStørrelse: fits 6 8 10mm drill bit\nModel-Nummer: træ dyvel jig


Insta360 ONE R Twin Edition - Gearguiden\nDette nyskabende kamera kan ombygges fra et 360-graders-kamera til til actionkamera på under et minut.\n18. marts 2020 af Gearguiden #Kamera #Insta360\nKinesiske Insta360 har stor succes med gode 360-graders-kameraer i mange prisklasser. Med ONE R går de skridtet videre, og gør det muligt at ombygge fra 360 til actionkamera på under et minut. Med i denne Twin Edition får man et grundmodul med skærm samt to objektivmoduler, man kan skifte imellem. Det ene indeholder to vidvinkeloptikker, så man kan optage 360 grader omkring sig i 5,7K og bagefter vælge udsnit i en app på sin smartphone. De færdige klip svarer til Full HD. Den tilhørende app er ganske avanceret og alligevel nem at bruge, og det er sjovt at kunne vælge de helt rigtige vinkler ud af de 360 grader og lave panoreringer direkte i appen.\nDen anden optik er mere klassisk, og når den monteres på kameradelen i stedet for 360-modulet, har man pludselig et actionkamera med 4K, som man kender det fra et GoPro-kamera. Med en brændvidde svarende til 16 mm kan man få det hele med, og i appen kan man vælge at komme lidt tættere på og dermed undgå fortegning. Den indbyggede billedstabilisering er digital, men ikke desto mindre virkelig god. Selv i løb fik vi rolige og glidende optagelser. Billedkvaliteten er i visse situationer bedre end GoPros nyeste, HERO8 Black. Fx får man flere detaljer i mørke områder med Insta360 ONE R, der ikke er så hård i kontrasten som konkurrenten. Lyden er på det jævne, men man kan montere en ekstern mikrofon. Fotos kan optages i raw.\nBilledkvaliteten med 360-modulet er en smule bedre end den udmærkede forgænger, Insta360 ONE X. Vi oplevede en bedre dynamik, hvor områder i modlys brænder mindre ud. Også med 360-graders-kameraet er billedstabiliseringen virkelig god. Trods modulopbygningen er ONE R vandtæt til fem meters dybde, og de forskellige dele samt det røde batteri i bunden sidder godt fast i hinanden. Batteriet holder til cirka 45 minutters optagelser og er ikke så følsomt over for kulde som forgængeren. Farveskærmen er lille, men brugbar.\nNyskabende og ambitiøst kamera, der på flere områder er stærkere end veletablerede GoPro. Du får effektfulde 360-optagelser, der kan komponeres efter optagelsen, men det tager lidt tid at skifte mellem modulerne, og billedstabiliseringen presses i dårligt lys.


COVID opdatering og nye åbningstider. | Tier1MTG | Magic The Gathering\nHome Events COVID opdatering og nye åbningstider.\nCOVID opdatering og nye åbningstider.\nEfter sidste uges opdatering fra myndighederne, må vi forholde os til reglerne i det offentlige rum og derfor kommer vi nu med en opdatering.\nAlle Turneringer og arrangementer vi havde planlagt er udsat/aflyst indtil det igen er muligt at samles mere end 10 personer. Det gælder både Onsdags og weekend turneringerne.\nDer er fra den 29/10 krav om mundbind når man står op i butikken. Vi har mundbind, sprit og handsker i butikken.\nVi holder dog stadig åbent om Onsdagen hvor man man hente, købe, sælge bytte med os i butikken og spille om aftenen, men kun op til 10 personer.\nDet her betyder ikke det hele går i stå totalt, men at vi lige skal finde ud af hvad vi så kan lave i stedet af sjove tiltag – stay tuned.\nFor at undgå vi er for mange i butikken af gangen, udvider vi til også at have fast åbent om mandagen og udvalgte lørdage (Datoer kommer)\nSå hvis i har en spillegruppe som gerne vil komme forbi for at spille/købe/sælge/drafte – så skriv endelig, så kan vi aftale nærmere.\nTirsdag: 10-15 (efter aftale)\nTorsdag: 10-15 (efter aftale)\nFredag: 10-15 (efter aftale)\nLørdag: (Datoer kommer).\nVi kommer med yderligere updates løbende på aktiviteter etc.